сентябр 16, 2018 14:43 Asia/Tashkent\nБугун душанба, ҳижрий-шамсий 1397 йил шаҳривар ойининг 26-си, ҳижрий-қамарий 1439 йил муҳаррам ойининг 7-си ва милодий ҳисоб билан 2018 йил 17- сентябр.\nБугун душанба, ҳижрий-шамсий 1397 йил шаҳривар ойининг 26-си, ҳижрий-қамарий 1440 йил муҳаррам ойининг 7-си ва милодий ҳисоб билан 2018 йил 17- сентябр.\nБундан 192 йил олдин, яъни милодий 1826 йилнинг 17-сентябрида германиялик машҳур математик Бернард Раймон таваллуд топган.\nБернарднинг отаси қашшоқ бир руҳоний эди ва ўз ўғлининг таҳсил олиш шароитини яратиш учун кўп меҳнат қиларди. Бернард Раймон 20 ёшида Германиянинг Геттинген университетига қабул қилинди ва ўша замондаги математика илмининг машҳур устозларидан таълим олди.\nУ болалик давридан бошлаб математика илмида катта истеъдод ва маҳорат зоҳир этди. Шунинг учун университетнинг математика йўналишини танлади.У 25 ёшида ўзининг докторлик диссертациясини ёқлади. Раймон кейинги йиллар давомида математика ва геометрия фанларида тадқиқот олиб боришни бошлади ва ўз тадқиқотларининг натижаларини милодий 1864 йилда университетнинг устозларига тақдим этди. У риёзиёт илмида ўз номи билан машҳур бўлган бир геометрияни ижод этди. Раймоннинг геометриясида шар шаклидаги сатҳлар ҳақида баҳс-мунозара қилинади ва унинг аҳкоми ҳам ўша сатҳда тасаввур этиладиган шаклларга тегишлидир. Бу геометрияда икки нуқтанинг ўртасида тўғри чизиқни хоҳлаган сонда киритиш мумкин. Ва бунга қўшимча, Раймон геометриясида тўғри чизиқ ва чекланмаган чизиқ каби мафҳумлар мавжуд эмас. Бундай янги назариялар ўша замонда риёзиётнинг ажойиб меъморчилиги сифатида талқин этиларди. Аммо ярим асрдан кейин Эйнштейн ушбу нуқтани исботладики, Раймоннинг геометрияси дунёнинг симосини Эвкалид геометриясидан ҳақиқийроқ тажассум этади. Бернард Раймон узоқ умр кўрмади. Чунки 40 ёшида сил касаллигига чалингани натижасида милодий 1866 йил 20- январ ойида шон-шўҳрати авж олган бир пайтда дунёдан ўтди.\nБундан 24 йил олдин, милодий 1994 йилнинг 17 сентябрида австриялик машҳур файласуф ва назариётчи Карл Попер 92 ёшида вафот этди.\nУ ўзининг бошланғич маълумотини олганидан кейин эркин ишлар билан шуғулланди. Германияда ва кейинчалик Австрияда немисларнинг қудрат олишлари билан Попер немис партиясининг ҳукмронлиги остидан қочиш мақсадида Океания минтақасида жойлашган Янги Зелландияга сафар қилди. Бу ерда университетда дарс бериш билан шуғулланди. У 50 йил давомида таълим бериш ва китобларни таълиф этишда сиёсий фалсафа ва илм фалсафаси ҳавзасида турли китобларни ёзиб, истеъдодли бир назариётчи сифатида машҳур бўлди. Попер сиёсий фалсафа заминасида Афлотун ва марксизмнинг сиёсий фалсафаларини танқид остига олиб, либерализмни ҳимоя қилди. У 20 асрда либерализмнинг машҳур ҳомийларидан бири сифатида тан олинди.\nПопердан "Жомеаи боз ва душманони он",яъни "Очиқ жамият ва уларнинг душманлари", "Шинохти айни", яъни "Мақсад билан ўрганиш, ""Ҳадсҳо ва ибтолҳо",яъни "Гумон ва инкорлар", "Фақри тарихийгари", яъни "Таърихчиликнинг қашшоқлиги " ва "Мантиқи иктишофи илми" , яъни "Илмий кашфиётнинг мантиқи" каби китоблар мерос қолган.\nБундан 1379 йил олдин, яъни ҳижрий-қамарий 61 йилнинг 7- муҳаррамида Имом Ҳусейн (а)нинг карвони Фарот дарёсидан фойдаланишини ман этиш бобида Умар бин Саъд фармон чиқаради. Убайдуллоҳ бин Зиёд кўп сонли лашкари билан Карбало бориб, Имом Ҳусейн (а) ни ёронлари билан комил тарзда қамал қилганидан кейин Карбало қўшини бошлиғи Умар бин Саъдга мактуб юбориб, шундай сўзларни таъкидлаган эди.” Мактубни олишингиз билан Ҳусейнни Язид билан байъат қилишга розий этинг ва агар ушбу таклиф қабул қилинса, кейин шунга қараб қарор қабул қиламиз. “\nУ Умар бин Саъдга юборган бошқа мактубида Ҳусейн ва Фарот суви ўртасида тўсиқ яратишни ҳам урғулайди.\nИбн Саъд зудлик билан Умр бин Ҳажжож Зубайдини беш юз нафар отлиқ билан Имом Ҳусейн (а) ва ёронларини Фарот сувидан фойдаланишларининг олдини олиш учун юборади. Номардларча бўлган бу ҳаракатлар Имом Ҳусейн (а) нинг шаҳодатларидан уч кун олдин амалга оширилган эди. Албатта, ҳазрат Абулфазл Аббос (а) тун қоронғилигидан фойдаланиб, шериклари учун сув келтирди. Ҳазрат Али Акбар ҳам Ошуро кечасида эллик нафар ҳамроҳлари билан чодирлардаги кишилар учун сув олиб келишади. Бироқ Ошуро тонгидан кечгача Имом Ҳусейн (а) ва ёронлари ҳамда у ердаги кичик болалар учун сув муҳайё бўлмади ва ўша азим кунда улар чанқоқликдан азоб чекишарди.


19 январ 2018, Тошкент вақти: 20:32\nЎзбекистондаги уяли телефон ширкатлари ўз абонентларини SIM-карталарини бегона қўлларга бермаслик, улардан ғайриқонуний мақсадларда фойдаланганлик учун жавобгарлик эса рақам эгасининг зиммасида эканлиги ҳақида огоҳлантирмоқда.\nМамлакатдаги йирик уяли телефон операторларидан бири Ucell ўз мижозларига қуйидаги мазмундаги огоҳлантирув SMS мактубларини жўнатди.\nUcell тарафидан юборилган SMS матни.\n“Ҳурматли Абонент, эслатиб ўтамиз, Сиз ўз номингизга олинган абонент рақамлари ва улардан ғайриҳуқуқий мақсадларда фойдаланганлик учун масъулсиз”, - дейилади Ucell абонентларига жўнатилган мактубда.\nАбонент рақамларидан ғайриҳуқуқий фойдаланиш деганда нима назарда тутиляпти?\nОзодликнинг бу саволига Ucell ширкатининг жамоатчилик билан алоқалар бўйича вакили Камола Икромова шундай жавоб берди:\n- Ҳозир кўряпсиз, ҳар хил диний оқимлар кўпайиб кетяпти, бировдан пул сўраш кўпайиб кетяпти ёки кимгадир телефон орқали керак бўлмаган гапларни ёзишлар бўляпти. Бу нарсалар ҳаммаси кузатилади. Шунинг учун агар номингизда қанақадир рақам бўлса бировга, яъни бегона қўлларга бу рақам тушмаслиги керак, фақат сиз томондан ишлатилиши керак шу SIM-карта. Агар бегона шахс сизнинг рақамингиздан қанақадир ноқонуний равишда қанақадир хатти –ҳаракатларни амалга оширса бунга сиз жавобгар бўлишингиз мумкин. Агар SIM-картани йўқотиб қўйсангиз дарров бу ҳақда ширкатимизга мурожаат қилиб, янгисини олишингиз мумкин, - деди Ucell ширкатининг жамоатчилик билан алоқалар бўйича вакили Камола Икромова.\nЎзбекистонда уяли телефони хотирасида Қуръон оятларини сақлаб, уларни бошқаларга тарқатган шахслар диний экстремизм ва ақидапарастликни тарғиб қилганликда айбланиб қамалиши холлари сўнгги пайтда кўпайди.\nШу йил апрелида Ўзбекистон Жиноят Кодексининг 244-бандига киритилган ўзгартишларга мувофиқ диний-экстремистик материалларни сақлаш жиноят даражасига кўтарилди.\nҚуръон оятлари ва тиловатларини уяли телефонга сақлаш, азонни уяли телефонлар қўнғироқ товуши сифатида ишлатиш эса Ўзбекистонда урф бўлган.\n- Ширкатимиз SIM-карталардан тўғри, кераклича фойдаланишингиз тарафдори. Қанақадир ортиқча ҳаракатлар бизнинг ширкатимиз SIM-карталари воситасида амалга оширилиши керак эмас. Телефон рақами яхши ниятларда, яхши хабарларни айтиш учун қўлланилиши лозим, ортиқча, давлатга зарар келтирадиган сабаблар учун қўлланилиши керак эмас, - дейди Камола Икромова.\nШунингдек, уяли телефон орқали бировларнинг шахсий ҳаётига дахлдор видеоларни уларнинг изнисиз тарқатиш, шантаж қилишлар Ўзбекистонда оммалашгани айтилади.\nТошкентлик Ucell мижози Жамшид уяли телефонларни суиистеъмол қилишлар кўпайганини тасдиқлайди.\n- Кескир пичоқдан яхшилик учун ҳам, ёмонлик учун ҳам фойдаланиш мумкин, дейишадику. Уяли телефон ҳам шундай. Ҳозир кимнидир эри ўйнаши билан юрганини телефонга олиб, тарқативоришлар кўп бўляпти, оқибатда оилалар бузилиб кетяпти. Телефон орқали таҳдидлар қилиняпти, тухмат гаплар ёзиляпти, телефонлардан шантаж қилиш мақсадларида фойдаланиляпти. Ҳозир уяли телефон ширкатлари ҳам буни тушуняпти ва булар учун жавобгарликни ўзидан соқит қиляпти, - дейди Жамшид.\nЎзбекистон SIM-карталардан ғайриқонуний фойдаланишнинг яна бир тури GSM терминация деб аталади.\nSIM карталардан VoIP телефонияни мобил телефонларга боғлаб, чет эл билан гаплашиш хизматини йўлга қўйган бир нечта гуруҳ Ўзбекистонда жиноий жавобгарликка тортилгани ҳақида Озодлик аввал хабар берган эди.\nТошкентлик Интернет телефония соҳаси мутахассиси Умид Солиевга кўра, Ўзбекистонда кимдир чет элдаги танишлари билан телефонда арзонроқ гаплашиш¸ кимдир эса тижорий мақсадларда SIM карталарни суистеъмол қилиш билан шуғулланади.\n- Бунақа одамлар ўнта, ўн бешта одам номига олинган SIM-карталардан пул қиляпти. VoIP телефонияни мобил телефонларга боғлаб, чет эл билан гаплашиш хизматини йўлга қўйишган. Бу эса уяли телефон ширкатлари учун зарар. Шунинг учун ширкатлар ўз мижозларига SIM-карталарни бегоналарга берманглар, деб каттиқ огоҳлантиряпти, - дейди Умид Солиев.\nЎзбекистонда абонентлар SIM-карталарни паспортини кўрсатиб олади.\nБундан ташқари мижоз уяли телефон ширкати билан шартнома ҳам имзолайди.\nUcell ширкатининг жамоатчилик билан алоқалар бўйича вакили Камола Икромова ўз мижозларини ширкат билан имзолаган шартномага амал қилишга чақиради.\n- Ширкатдан рақам олаётганда абонент билан шартнома имзоланади. Шу шартномада рақам орқали амалга ошириладиган барча ҳаракатларга айнан абонент масъул, бошқа учинчи шахс эмас. Ширкатни сизнинг SIM қартангиз бошқани қўлига тушиб қолгани қизиқтирмайди. Чунки рақам сизни номингизга олинган. Сиз ва ширкат, ўртада эса шартнома бор. Биз мижозлардан шартнома шартларини батафсил ўқиб чиқишни тавсия этамиз, - дейди Ucell ширкатининг жамоатчилик билан алоқалар бўйича вакили Камола Икромова.\nЎзбекистон мобил телефонлардан фойдаланиш шиддат билан ортиб бораётган давлатлар сирасига киради.\nЎзбекистонда мобил алоқаларидан фойдаланувчиларнинг сони 22 миллиондан ошиб кетган.\nМамлакатда бешта мобил алоқа оператори фаолият юритмоқда. Булар Россияга қарашли Beeline ва UMS (МТС ширкати), Ucell, миллий Uzmobile оператори ва Perfectum Mobile ўзбек компанияларидир.


ТЎРТТА СЕКТОР РАҲБАРИГА 400 ТА САВОЛ | Янгиликлар | Андижон вилояти ҳокимлиги расмий портали\nБош саҳифа / Янгиликлар / ТЎРТТА СЕКТОР РАҲБАРИГА 400 ТА САВОЛ\nТЎРТТА СЕКТОР РАҲБАРИГА 400 ТА САВОЛ\nИзбоскан тумани марказий маданият ва истироҳат боғида туман раҳбариятининг аҳоли билан сайёр қабул ўтказилди.\nТўрт юзга яқин фуқаро сектор раҳбарлари эътиборига муаммоларини етказдилар. Мурожаатларнинг аксариятида уй-жойларни таъмирлашда амалий ёрдам олиш, даволаниш учун ордер, ишга жойлашиш каби масалалар кўтарилди.\nҚабул давомида 15 дона ногиронлар аравачаси, 20 та газ баллони, даволаниш учун 30 та ордер, 7 та кир ювиш машинаси, шунча духовка тарқатилди. Бундан ташқари муҳтож оилалар учун шифер, цемент, ёғоч каби қурилиш материаллари ажратилди.\nТуман ҳокими Серобиддин Исмоилов, прокурор Қурбонали Асқаров, ички ишлар бўлими ва солиқ инспекцияси бошлиқлари Бектемир Баҳромов ҳамда Асрор Мирзаев ўз секторларида жадвал асосида аҳоли билан учрашадилар. Сешанба куни ташкил этилган мазкур қабулда тўрттала сектор раҳбарлари мулоқот ўтказдилар.\nОдамларни боқимандалик кайфиятидан чиқариш, томорқалардан самарали фойдаланиш масалаларига ҳам эътибор қаратилди. Тумандаги“OBOD EXPO” агрофирмаси илғор таъминотчи корхоналардан бири. Унинг мутахассислари сўнгги вақтда вилоятда 300 та иссиқхона қуриб, оилаларга даромад манбаи яратишга ҳисса қўшдилар. Агрофирма раҳбари Акмалжон Комилов аниқ мисоллар орқали ердан барака топаётган хонадонларни тилга олди. Миришкорлар ибрати мурожаат билан келганларни ҳам ҳаракатга солиб қўйди. Якунда қабулга келганларнинг 60 нафарига агрофирмма иссиқхона қуришдаёрдам кўрсатадиган бўлди.\nКиритилган вақти: 02/04/2019 10:53\tКўрилганлиги: 476


Зиёратчиларимиз Умра амалларини адо этдилар\nКўтаринки кайфиятда ўз ибодатларини адо этаётган юртдошларимиз Мадинаи мунавварадаги “Pullman Zamzam” меҳмонхонасида оппоқ эҳромга кириб, ташкилий равишда замонавий ва шинам автобусларда йўлга чиқдилар.\nСўнгра, Зулҳулайфа водийсида Умрани ният қилиб, Макка шаҳри томон йўл олдилар.\nЗиёратчиларимизни Макка шаҳридаги “Ҳарам масжиди”дан 600-700 метр узоқликда жойлашган “Аброж ал-Кисва” меҳмонхонасида ишчи гуруҳ ва “ал-Ҳидоя” ширкати вакиллари катта тантана ва хурсандчилик билан кутиб олдилар. Юртдошларимизга зам-зам суви ва сарҳил ширинликлар тортиқ қилинди.\nТаъкидлаш керакки, зиёратчиларимизга меҳмонхонада барча шарт-шароитлар муҳайё этилган. Уларга тажрибали ишчи гуруҳи, гуруҳ раҳбарлари (элликбоши) ҳамда малакали шифокорлар туну кун хизмат кўрсатмоқдалар.\nУшбу меҳмонхона ҳам Масжиди Набавий сингари Байтуллоҳга яқин жойда жойлашган бўлиб, юртимиздан борган зиёратчиларга беш вақт намозларини Ҳарами шарифда ўқишлари учун қулайлик туғдирмоқда.\nШу куннинг ўзида зиёратчиларимиз Байтуллоҳда Умра амалини тўлиқ адо этдилар.\nАллоҳ таоло қилган Умра амалларини муборак айласин!


Қорақалпоғистон ва Хоразм вилояти электр энергия билан барқарор равишда таъминланади\n22:20 / 23.09.2015\nОсиё тараққиёт банки Ўзбекистоннинг шимоли-ғарбий электр энергия тизимини кенгайтириш ва модернизация қилиш учун 150 млн долларлик кредит ажратишни маъқуллади. Лойиҳада Қорақалпоғистон ва Хоразм вилоятида 364 кмлик электр узатиш линияси ва учта подстанция қурилиши кўзда тутилган.\nЎзбекистоннинг шимоли-ғарбий қисми саноатга йирик инвестицияларни жалб қилиш ва электр энергияга талабнинг ошишини қондириш учун электр энергиянинг ишончли етказилишига катта эҳтиёж сезади. Кредит электр энергия узатиш тармоғининг ўтказиш қобилияти ва ишончлилигини ошириш, йўқотишларни камайтириш ва энергия самарадорликни оширишга ёрдам беради.\nОТБнинг молиялаштириши минтақада Таҳятош иссиқлик электр станцияси, Хоразм ва Элликқалъа подстанияларини боғловчи 364 кмлик бир контурли 220 кВли электр энергия узатиш ҳаво линияларини қуриш ҳисобига электр энергия узатиш тармоғини мустаҳкамлашга имкон беради.\nУшбу лойиҳага ОТБ маблағларидан ташқари Ўзбекистон ҳукумати ва “Ўзбекэнерго” компанияси 105 млн доллар ажратади. Лойиҳа қарийб 4 йил давомида амалда бўлади ва 2019 йилнинг охирида якунланади.


Кардисейв | medu.uz - Дорилар ҳақида маълумотлар ўзбек тилида\nHome Йўриқномалар Кардисейв\nПрепаратнинг савдо номи: Кардисейв\nфаол модда: 100% қуруқ моддага қайта ҳисобланганда 75 мг ацетилсалицил кислотаси;\nёрдамчи моддалар: магний гидроксиди, олдиндан желатинланган крахмал, микрокристалл целлюлоза (200), сувсиз коллоид кремний диоксиди, магний стеарати;\nплёнка қобиғи: Opadry II 85G18490 white (поливинил спирти, полиэтиленгликоль, тальк, титан диоксиди (Е171), лецитин).\nТаърифи: думалоқ шаклли, икки томонлама қавариқ, оқ ёки деярли оқ рангли плёнка қобиқ билан қопланган таблеткалар.\nФармакотерапевтик гуруҳи: антитромботик воситалар.\nАТХ коди: В01А С06.\nАцетилсалицил кислотаси оғриқ қолдирувчи, яллиғланишга қарши, иситмани туширувчи ва антиагрегант восита бўлиб ҳисобланади.\nАсосий фармакологик самараси – простагландинлар ва тромбоксанларни ҳосил бўлишини ингибиция қилишдан иборат. Оғриқсизлантирувчи самараси циклооксигеназа ферментини ингибиция қилиш билан чақирилган қўшимча самара ҳисобланади. Яллиғланишга қарши самараси PGE2 синтезини ингибиция қилиш билан чақирилган қон айланишини камайиши билан боғлиқ.\nАцетилсалицил кислотаси G/Н простагландинларини синтезини қайтмас ингибиция қилади, унинг простагландинларга таъсири ацетилсалицил кислотаси организмда бўлишидан кўра узоқроқ давом этади. Ацетилсалицил кислотасининг тромбоцитлардаги тромбоксан биосинтезига ва қон кетиш вақтига таъсири даволаш тўхтатилгандан кейин узоқ вақт давом этади. Плазмада янги тромбоцитлар пайдо бўлгандан кейингина таъсири тўхтайди.\nМагний гидроксиди антацид самарага эга ва овқат ҳазм қилиш йўлларининг шиллиқ қаватини ацетилсалицил кислотасининг таъсирловчи самарасидан ҳимоя қилади.\nСўрилиши. Ацетилсалицил кислотаси ичга қабул қилингандан кейин меъда-ичак йўлларидан тез сўрилади. Овқат қабул қилганда ва мигрень хуружи бўлган пациентларда сўрилиш тезлиги пасаяди, ахлоргидрияси бўлган пациентларда ёки полисорбатлар ёки антацидлар қабул қилаётган пациентларда сўрилиш тезлиги ошади. Қон зардобидаги максимал концентрациясига 0,5-2 соатдан кейин эришилади.\nМагний перорал қўлланилганда оз миқдорда ингичка ичакдан секин сўрилади.\nТақсимланиши. Ацетилсалицил кислотасини плазма оқсиллари билан боғланиши 80-90% ни ташкил қилади. Катталарда тақсимланиш хажми тана вазнига 170 мл/кг ни ташкил қилади. Салицилатлар плазма оқсиллари билан кучли боғланади ва организм бўйича тез тарқалади. Салицилатлар кўкрак сутига ўтади ва йўлдош тўсиғи орқали ўтиши мумкин. Магний оқсиллар билан боғланган кўринишда (тахминан 25-30%) тарқалади. Энг кўп миқдори кўкрак сутига чиқарилади. Магний йўлдош тўсиғидан ўтиши мумкин.\nМетаболизми. Ацетилсалицил кислотаси меъда деворида фаол метаболити – салицилатгача гидролизга учрайди. Ацетилсалицил кислотаси сўрилгандан кейин салицил кислотасига тез айланади, лекин ичга қабул қилингандан кейин биринчи 20 минут давомида у плазмада асосий бўлиб ҳисобланади.\nЧиқарилиши. Салицилат асосан жигардаги метаболизми ҳисобига чиқарилади. Ярим чиқарилиш даври 2-3 соатни ташкил қилади. Ацетилсалицил кислотасининг юқори дозасида ярим чиқарилиш даври 15-30 соатгача ошади. Салицилат шунингдек ўзгармаган кўринишда сийдик билан чиқарилади. Чиқарилган хажм дозанинг даражаси ва сийдикнинг рН га боғлиқ. Агар сийдикнинг реакцияси ишқорий бўлса дозанинг тахминан 30% ва агар кислотали бўлса – 2% гина сийдик билан чиқарилади. Магнийнинг оз миқдори сийдик билан чиқарилади, лекин кўп қисми қайта сўрилади ва ахлат билан чиқарилади.\nЎткир (ностабил стенокардия, ўткир миокард инфаркти) ва сурункали юрак ишемик касаллиги.\nТакроран тромб ҳосил бўлишини олдини олиш.\nТромбозлар, юрак-қон томир касалликларини ривожланиш омиллари: артериал гипертензия, гиперхолестеринемия, қандли диабет, семизлик (тана вазни индекси >30), наслий анамнез (55 ёшгача ота-онасидан бирида ёҳуд акаси ёки синглисида миокард инфаркти) бўлган 50 ёшдан ошган пациентларда ўткир коронар синдроми каби юрак-қон томир касалликларини бирламчи профилактикасида қўлланади.\nТавсия этилган доза – суткада 150 мг. Самарани бир маромда сақлаб турувчи доза – суткада 75 мг.\nТавсия этилган доза – 150-450 мг, симптомлар пайдо бўлгандан кейин иложи борича тезроқ қабул қилинади.\nЮрак-қон томир касалликларини ривожланиш омиллари бўлган пациентларда тромбозлар, ўткир коронар синдроми каби юрак-қон томир касалликларини бирламчи профилактикаси.\nТавсия этилган профилактик доза – суткада 75 мг.\nТаблеткалар бутунлигича ютилади, зарурати бўлганида сув билан қабул қилинади. Ҳоҳишга қараб, таблеткани иккига бўлиш, чайнаш ёки дастлаб майдалаш мумкин.\nДаволаш курсини шифокор кўрсатмалар ва касалликнинг оғирлик даражасига қараб индивидуал равишда белгилайди.\nНохуш самаралар учраш тезлиги бўйича қуйидаги тоифалар бўйича таснифланади: жуда тез-тез (>1/10); жуда тез-тез (>1/100, <1/10); тез-тез эмас (>1/1000, <1/100); кам ҳолларда (>1/10000, <1/1000); жуда кам ҳолларда (<1/10000, шу жумладан якка ҳолатлар).\nҚон ва лимфатик тизим томонидан бузилишлар.\nЖуда тез-тез: қон кетишини ошиши, тромбоцитлар агрегациясини ингибиция қилиниши.\nТез-тез эмас: яшириш қон кетиши.\nКам ҳолларда: узоқ вақт даволаган ҳолатларда анемия.\nЖуда кам ҳолларда: гипопротромбинемия (юқори дозалар), тромбоцитопения, нейтропения, апластик анемия, эозинофилия, агранулоцитоз.\nТез-тез эмас: анафилактик реакциялар, аллергик ринит.\nКам ҳолларда: гипогликемия.\nТез-тез: бош оғриғи, уйқусизлик.\nТез-тез эмас: бош айланиши (вертиго), мудроқ.\nКам ҳолларда: интрацеребрал қон қуйилиши.\nСезги аъзолари томонидан бузилишлар.\nКам ҳолларда: дозага боғлиқ қайтувчан эшитишни йўқолиши ва карлик.\nНафас тизими томонидан бузилишлар.\nТез-тез: бронхоспазм (астмаси бўлган беморларда).\nОвқат ҳазм қилиш йўллари томонидан бузилишлар.\nЖуда тез-тез: жиғилдон қайнаши, рефлюкс.\nТез-тез: овқат ҳазм қилиш йўлларининг юқори қисмини эрозив шикастланиши, кўнгил айниши, диспепсия, қусиш, диарея.\nТез-тез эмас: овқат ҳазм қилиш йўлларининг юқори қисми яраси, шу жумладан қон аралаш қусиш ва қатронсимон ахлат.\nКам ҳолларда: меъда-ичакдан қон кетиши, перфорация.\nЖуда кам ҳолларда: стоматит, эзофагит, овқат ҳазм қилиш йўлларининг пастки қисмини яраси билан кечувчи токсик шикастланиш, стриктура, колит, таъсирланган йўғон ичак синдромини зўрайиши.\nЖигар томонидан бузилишлар.\nКам ҳолларда: зардобда трансаминазалар ва ишқорий фосфотаза даражасини ошиши.\nЖуда кам ҳолларда: доза боғлиқ қайтувчан ўртача даражадаги ўткир гепатит.\nТери томонидан бузилишлар.\nТез-тез: эшакеми, турли характердаги тошма, ангиоэдема, пурпура, геморрагик васкулит, кўп шаклли эритема, Стивенс-Джонсон синдроми, Лайелл синдроми.\nПрепаратнинг компонентларига, бошқа салицилатларга юқори сезувчанлик; зўрайиш босқичидаги меъда яраси; қон кетишларга мойиллик (К витаминининг танқислиги, тромбоцитопения, гемофилия); жигар етишмовчилигини оғир даражаси, буйрак функциясини оғир бузилишлари (калавалар фильтрацияси даражаси <10 мл/мин); яққол юрак етишмовчилиги; анамнезида салицилатлар ёки бошқа ностероид яллиғланишга қарши воситаларни (НЯҚВ) қўллаш чақирган астма, Квинке шишида қўллаш мумкин эмас.\nБир вақтда қўллаш мумкин эмас.\nМетотрексат. Ацетилсалицил кислотаси ва ҳафтада 15 мг ва ундан юқори дозада метотрексатни қўллаш метотрексатнинг гематологик токсиклигини оширади (яллиғланишга қарши агентлар томонидан метотрексатнинг буйрак клиренсини пасайиши ва салицилатлар томонидан метотрексатни плазма протеинлари билан боғидан сиқиб чиқарилиши).\nААФ ингибиторлари. Ангиотензинга айлантирувчи фермент (ААФ) ингибиторлари юқори дозадаги ацетилсалицил кислотаси билан мажмуада простагландинларнинг вазодилататор самарасини ингибиция қилиши ва антигипертензив самарани сусайиши оқибатида калаларда фильтрацияни пасайишини чақиради.\nАцетазоламид. Ацетазоламиднинг концентрациясини ошиши салицилатларни қон плазмасидан тўқималарга ўтишига олиб келиши ва ацетазоламиднинг токсиклини (чарчоқлик, ҳолсизлик, уйқучанлик, онгни чалкашиши, гиперхлоремик метаболик ацидоз) ва салицилатларнинг токсиклигини (қусиш, тахикардия, гиперпноэ, онгни чалкашиши) чақириши мумкин.\nПробенецид, сульфинпиразон. Пробенецид ва юқори дозалардаги (>500 мг) салицилатларни қўллаганда иккала препаратларнинг метаболизми сусаяди, шунингдек сийдик кислотасини чиқарилиши камайиши мумкин.\nМетотрексат. Ацетилсалицил кислотаси ва хафтада 15 мг дан пастроқ дозада метотрексатни қўллаш метотрексатнинг гематологик токсиклигини оширади (яллиғланишга қарши агентлар томонидан метотрексатнинг буйрак клиренсини пасайиши ва салицилатлар томонидан метотрексатни плазма протеинлари билан боғидан сиқиб чиқарилиши).\nКлопидогрель, тиклопидин. Клопидогрел ва ацетилсалицил кислотасини мажмуавий қўллаш синергик самарага эга. Бундай мажмуавий қўллаш эҳтиёткорлик билан амалга оширилади, чунки қон кетишни юзага келиш хавфи ошади.\nАнтикоагулянтлар (варфарин, фенпрокумон). Тромбин ишлаб чиқарилиши камайиши мумкин, бунинг оқибатида тромбоцитлар фаоллигини пасайишига билвосита таъсири амалга ошади (К витамини антагонисти) ва қон кетишини юзага келиш хавфи ошади.\nГепарин. Тромбин ишлаб чиқарилиши камайиши мумкин, бунинг оқибатида тромбоцитлар фаоллигини пасайишига билвосита таъсири амалга ошади, бу қон кетишини юзага келиш хавфини ошишига олиб келади.\nАгар юқорида санаб ўтилган моддалардан иккитаси ёки кўпроғи ацетилсалицил кислотаси билан бирга қўлланилса, бу тромбоцитлар фаоллигини ингибиция қилиниши кучайишининг синергик самарасига ва натижада геморрагик диатез кучайишига олиб келиши мумкин.\nНЯҚВ ва ЦОГ-2 ингибиторлари (целекоксиб). Бирга қўллаш меъда-ичак йўллари томонидан бузилишлар пайдо бўлиши хавфини оширади, бу меъда-ичак йўлларидан қон кетишига олиб келиши мумкин.\nИбупрофен. Ибупрофенни бир вақтда қўллаш ацетилсалицил кислотасининг таъсири билан боғлиқ тромбоцитларнинг қайтмас агрегациясини ингибиция қилади. Юрак-қон томир тизимига таъсирининг юқори хавфи бўлган пациентларни ибупрофен билан даволаш ацетилсалицил кислотасининг кардиопротектив таъсирини чеклаши мумкин. Юрак-қон томир касалликларини олдини олиш мақсадида суткада 1 марта ацетилсалицил кислотасини ва айрим вақтда ибупрофен қабул қилаётган пациентлар ацетилсалицил кислотасини ибупрофенни қабул қилишдан камида 2 соат олдин қабул қилишлари керак.\nФуросемид. Фуросемидни проксимал каналчалар орқали чиқарилиши ингибиция қилиниши мумкин, бу фуросемиднинг сийдик ҳайдовчи самарасини пасайишига олиб келади.\nХинидин. Тромбоцитларга аддитив таъсир кўрсатиши мумкин, бу қон кетиш вақтини узайишига олиб келади.\nСпиронолактон. Рениннинг модификацияланган самараси кузатилиши мумкин, бу спиронолактоннинг самарадорлигини пасайишига олиб келади.\nСеротонинни қайта қамраб олинишининг селектив ингибиторлари. Бирга қўллаш меъда-ичак йўллари томонидан бузилишларни пайдо бўлиш хавфини оширади, бу меъда-ичак йўлларидан қон кетишига олиб келиши мумкин.\nВальпроат. Ацетилсалицил кислотас вальпроат билан бир вақтда қўлланилганда, вальпроатнинг токсиклигини (марказий нерв тизимини сусайиши, меъда-ичак йўллари томонидан бузилишлар) ошириб, уни қон плазмасидаги протеинлар билан боғидан сиқиб чиқаради.\nТизимли глюкокортикостероидлар (Аддисон касаллигида ўринбосар даволаш учун қўлланадиган гидрокортизондан ташқари) қонда салицилатлар даражасини камайтиради ва даволаш якунлангандан кейин дозани ошириб юборилиши хавфини оширади.\nДиабетга қарши препаратлар. Ацетилсалицил кислотаси ва диабетга қарши препаратларни бир вақтда қўллаш гипогликемия пайдо бўлиши хавфини оширади.\nАнтацидлар. Буйрак клиренсини ошиши ва буйрак абсорбциясини камайиши кузатилади (сийдикнинг рН ошиши туфайли), бу ацетилсалицил кислотасининг самарасини пасайишига олиб келади.\nСувчечакка қарши вакцина. Бирга қўллаш Рея синдроми ривожланиши хавфини оширади.\nГинкго билоба. Гинкго билоба билан бирга қўллаш тромбоцитлар агрегациясига тўсқинлик қилади, бу қон кетиши хавфини ошишига олиб келади.\nДигоксин. Дигоксин билан бирга қўлланганда, буйрак орқали чиқарилишини камайиши туфайли, қон плазмасидаги дигоксиннинг концентрацияси ошади.\nАлкоголь ацетилсалицил кислотаси ва алкоголнинг синергизми туфайли, меъда-ичак йўлларининг шиллиқ қаватини шикастланишига олиб келади ва қон кетиш вақтини узайтиради.\nКардисейв препарати қуйидаги ҳолатларда эҳтиёткорлик билан қўлланади:\nоғриқ қолдирувчи, яллиғланишга қарши, ревматизмга қарши воситаларга ўта юқори сезувчанлик, шунингдек бошқа моддаларга аллергия бўлганида;\nмеъда-ичак йўллари яралари, шу жумладан анамнезида сурункали ва рекурент яра касаллиги ёки меъда-ичак йўлларидан қон кетиши;\nантикоагулянтларни бир вақтда қўллаш;\nбуйрак функциясини бузилиши ёки юрак-қон томирда қон айланишини (масалан буйрак қон томирлари патологияси, димланган юрак етишмовчилиги, гиповолемия, катта операциялар, сепсис ёки кучли қон кетишлар) бўлган пациентларда, чунки ацетилсалицил кислотаси буйрак функциясини бузилиши ва ўткир буйрак етишмовчилиги хавфини ҳам оширади;\nоғир глюкозо-6-фосфатдегидрогеназа етишмовчилиги бўлган пациентлар, чунки ацетилсалицил кислотаи уларда гемолиз ёки гемолитик анемия чақириши мумкин, айниқса хавф омиллари бўлганида (масалан препаратнинг юқори дозаларини қўллаш, иситма ёки ўткир инфекцион жараён);\nИбупрофен ацетилсалицил кислотасининг тромбоцитлар агрегациясига нисбатан ингибиция қилувчи самарасини камайтириши мумкин. Ибупрофенни қабул қилишдан олдин оғрисизлантирувчи восита сифатида Кардисейв препаратини қабул қилган ҳолларда пациент шифокор билан маслаҳатлашиши керак.\nАцетилсалицил кислотаси бронхоспазм ёки бронхиал астма ёҳуд юқори сезувчанликнинг бошқа реакциялари ривожланишини чақириши мумкин. Хавф омиллари анамнезида бронхиал астма, пичан иситмаси, бурун полинози ёки сурункали респиратор касалликлар, анамнезида бошқа моддаларга аллергик реакциялар (масалан тери реакциялари, қичишиш, эшакеми) ни ўз ичига олади.\nАцетилсалицил кислотасининг қабул қилгандан кейин бир неча кун сақланадиган тромбоцитлар агрегациясига нисбатан ингибиция қилувчи самараси туфайли, ацетилсалицил кислотасини сақловчи препаратларни қўллаш жаррохлик операцияларида (шу жумладан аҳамиятсиз жаррохлик аралашувлари, масалан тишни олиб ташлаганда) қон кетишини пайдо бўлиши/кучайиши хавфи ошади.\nАцетилсалицил кислотасининг паст дозалари қўлланилганда сийдик кислотасини чиқарилиши камайиши мумкин. Бу мойил пациентларда подагра хуружларига олиб келиши мумкин.\nШифокор билан маслаҳатлашмасдан тана ҳароратини ошиши билан кечувчи ёки кечмайдиган ўткир респиратор вирусли инфекцияси (ЎРВИ) бўлган болалар ва ўсмирларда ацетилсалицил кислотасини сақловчи препаратларни қўллаш мумкин эмас. Айрим вирусли касалликларда, айниқса А грипп, В грипп ва сувчечакда шошилинч тиббий аралашувчи талаб этувчи кам учрайдиган, лекин ҳаёт учун хавфли касаллик Рея синдромини ривожланиши хавфи мавжуд. Агар ацетилсалицил кислотаси ёндош дори воситаси сифатида қўлланилса хавф ошиши мумкин, лекин бунда сабаб-оқибат боғлиқлиги исботланмаган. Агар кўрсатилган ҳолатлар доимий қусиш билан кечса, бу Рея синдромининг кўриниши бўлиши мумкин.\nҲомиладорликнинг I-II уч ойлигида ва эмизиш даврида Кардисейв препаратини қўллаш ҳақидаги қарор фойда/хавф нисбатини синчковлик билан баҳолагандан кенин қабул қилиш керак. Бундай ҳолларда препарат максимал паст дозаларда (суткада 100 мг гача) ва синчков кузатув остида қўлланади. Қўллаш муддати максимал қисқа бўлиши керак. Ҳомиладорликнинг III уч ойлигида препаратни қўллаш мумкин эмас.\nАвтотранспорт ёки бошқа механизмларни бошқарганда реакция тезлигига таъсир кўрсатиш қобилияти.\nКатталар учун хавфли доза – тана вазнига 150 мг/кг.\nЎртача даражадаги сурункали заҳарланиш симптомлари (препаратни юқори дозада узоқ вақт қўллаш оқибати): бош айланиши, қулоқларда шанғиллаш, карлик, вазодилатация, кўп терлаш, кўнгил айниши, қусиш, бош оғриғи, кўришни ноаниқлиги.\nОғир даражадаги ва ўткир заҳарланиш симптомлари (дозани ошириб юборилиши оқибати): ўпка гипервентиляцияси, қизиб кетиш, безовталик, кетоз, респиратор алкалоз ва метаболик ацидоз.\nОғир даражада заҳарланиш ҳолатларида марказий нерв тизимини сусайиши кома, кардиоваскуляр коллапс ва нафасни тўхташига олиб келиши мумкин.\nАцетилсалицил кислотаси билан ўткир заҳарланиш (>300 мг) кўпинча ўткир жигар етишмовчилигини чақиради, 500 мг/кг дан юқори доза эса ўлимга олиб келиши мумкин.\nДаволаш. Дозани ўткир ошириб юборилганда меъдани ювиш ва фаоллаштирилган кўмир қабул қилиш керак.\nАцидоз, гиперпирексия, гиперкалиемия ва сувсизланишдан сақланиш учун суюқлик ва электролитлар мувозанатини тиклаш керак. Қон плазмасидан салицилатни чиқарилишининг самарали усуллари бўлиб ишқорий диурез, гемодиализ ёки гемоперфузия ҳисобланади.\n10 таблеткадан блистерда. 3 ёки 5 блистерлар қутида.\n30 таблетка – рецептсиз.\n50 таблетка – рецепт бўйича.


Аттанг | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариАттанг\nБир бор экан, бир йўқ экан, бир подшо бор экан. Унинг якка-ю ягона қизи бор экан.\nКунлардан бир кун у боққа сайрга чиқмоқчи бўлибди. Унинг ўз канизаклари билан боққа чиқишини эшитган қўшни юрт подшосининг ўғли яшириниб ўша боққа кириб олибди. Подшонинг ўғли анчадан бери шу қизни кўриш истагида юрган экан. Қизни кўргач, йигит уни яхши кўриб қолибди. Йигит шу ҳақда қизга айтибди. Подшонинг қизи:\n— Менинг битта шартим бор. Агар шуни бажарсангиз, сизга турмушга чиқишга рози бўламан. Сиз «аттанг»ни топиб келишингиз керак, — дебди.\nЙигит «аттанг»ни қаердан излашни билмай, кўп сарсон бўлибди, лекин ҳеч қаердан топа олмабди.\nЙигит бир куни туш кўрибди. Тушида у бир қоронғи уйга кириб қолганмиш. Қараса, бир чол токчага ўхшаш ерда ўтириб, ҳадеб «аттанг, аттанг» деб такрорлаётган эмиш. Йигит бунга ажабланиб, чолдан сўрабди:\n— Ота, нимага сиз ҳадеб «аттанг» дейсиз? Чол эса:\n— Ўғлим, мени бу дунёга келмасимдан бурун қиладиган ишларим бор эди, қолиб кетди. Шуни ўйлаб доим «аттанг» дейман. Ўғлимни уйлантириб, бир бошини икки қилиб қўймоқчи эдим. Улгурмадим, шу менга армон бўлиб қолди, — дебди.\n— Мен сизга бирор иш билан ёрдам бера оламанми? — деб сўрабди йигит.\n— Ўғлим, гапимга қулоқ солгин. Катта чинор дарахти бор ҳовлини топган. Ўша ҳовлига киргин. У ерда менинг ўғлим ёлғиз яшайди. Ўша чинор дарахтининг тагида ўчоқ бор. Ўчоқни бузиб, тагини ковласанг, икки хумча тўла тилла чиқади. Шуларни сарфлаб, ўғлимни уйлантириб қўйгин. Шундагина мен бу дунёда тинч ёта оламан.\nЙигит чолнинг шу гапларидан кейин уйғониб кетибди. Тонг отганда, «қани бир қидириб кўрай-чи» деб чол айтган ҳовлини ахтаришга тушибди. Охири катта чинори бор ҳовлини топибди. Ҳовлига кирса, бир ёшгина йигит ўтирган эмиш. Ундан сўрабди:\n— Отангиз қаердалар? Ким билан яшайсиз?\nЁш йигитча отаси яқинда қазо қилганини, ҳозир ёлғиз ўзи яшашини айтибди. Йигит чинор дарахти тагидаги ўчоқни кўрсатиб:\n— Мана бу ўчоқни бузиб кўрайлик. Балки у ердан бирор нарса чиқиб қолар, — дебди.\nИкковлари ўчоқни бузибдилар. Тагини анча ковлаганларидан кейин, у ердан икки хумча чиқибди. Улар жуда оғир экан, ичи тўла тилла экан-да. Шундан кейин йигит чолнинг ўғлига:\n— Бу тиллаларни отангиз сизга, сизнинг тўйингизга сарф қилмоқчи эди. Шу мақсадда бутун умр тўплаган эди. Лекин отангиз сизга шуни айтолмай, тўйингизни кўролмай армонда кетди, — дебди.\nЙигит тилланинг озгина қисмига ҳовлининг у ёқ-бу ёғини тузаттирибди. Қолган бир қисмига катта тўй қилиб, чолнинг ўғлини уйлантириб қўйибди. Ортганларини эса тежаб-тергаб рўзғорда ишлатишини унга уқтирибди.\nШундан кейин йигит саройга қайтиб келибди. «Эҳ, барибир «аттанг»ни топа олмадим-да» деб хафа бўлибди. Ўша куни кечаси яна туш кўрибди. Тушига яна ўша чол кирибди. Энди чол қоронғи уйнинг токчасида эмас, пастда жимгина ўтирган эмиш. Йигит тушида яна ўша чол билан суҳбатга кирибди. У барча қилган ишларини чолга айтиб берибди. Чол эса йигитдан жуда хурсандлигини айтибди. Чол энди аввалдагидек «аттанг, аттанг» демас экан. Шунда бирдан йигит уйғониб кетибди.\nЙигит куни билан ўйлаб-ўйлаб, охири қизнинг ёнига — саройга бориб, унга ҳаммасини очиқ айтмоқчи, яъни ҳеч қаердан «аттанг»ни топа олмаганига иқрор бўлмоқчи бўлди. Йигит хомуш бўлиб қўшни юртга йўл олибди. Саройга келиб, қизни кўришга роса уринибди. Охири бир амаллаб қизнинг ёнига яширин кирибди. Кирса, қиз уни очиқ чеҳра билан, кулиб кутиб олибди ва:\n— Сиздан жуда ҳам хурсандман. Яхшиям сиз «аттанг»ни йўқ қилдингиз. Энди мазза қилиб, роҳатланиб ухлаяпман. Авваллари доим бир чол тушимга кириб, фақат «аттанг, аттанг» деган сўзларни қайтарарди, — дебди.\nШундагина йигит қизнинг тушига ўша чол кириб, у «аттанг, аттанг» деявериб қизни ухлатмаслигини, ўзи эса чолнинг ёруғ дунёда қилолмай кетган ишини бажариб, «аттанг» дейишдан тўхтатганини билибди.\nШундай қилиб, йигит қизнинг шартини бажаргани учун қиз тўйга розилик берибди. Шу куниёқ икки қўшни юрт ўртасида тўй-томоша бошланиб кетибди.\nЧол ҳам нариги дунёда тинчгина ётибди. Ҳа, бу дунёда ҳеч ким армон билан, «аттанг» демай кетганига нима етсин.\n← Аввалги Аввалги Мерос\nКейинги → Кейинги: Роҳатижон


2014 йилда ИШИД жангарилари 900 миллион долларга эга бўлишди\n14:44 / 16.12.2015\nИШИД нефть конлари ҳамда Сурия ва Ироқда яшаётган аҳолидан йиғилган солиқ тўловлари ҳисобидан топилган юз миллионлаб долларни ҳарбий кучларини қўллаб-қувватлашга сарфламоқда.\nБу ҳақда сешанба куни The Financial Times газетанинг электрон кўринишида эълон қилинган жангарилар даромадлари ва ҳаражатларига бағишланган сўз боради.\nГазета таҳлиллари шуни кўрсатмоқдаки, Сурия ва Ироқдаги жангарилар 2014 йил мобайнида қўл остидаги ҳудудларда нефт қазиб олиш, аҳолидан мажбурий йўл билан тортиб олинган пул маблағлари ҳамда қимматбаҳо бойликлар ҳисобига 900 миллион долларга яқин маблағга эга бўлган.\nДаромадларнинг учдан икки қисми – 600 миллион долларга яқини жангариларни молиялаштиришга сарфланган.\nШунингдек, ҳар ойда 20 миллион доллар хорижлик ёлланма жангарилардан таркиб топган асосий зарба кучларига ажратилган. Тахминан 15-20 миллион доллар эса маҳаллий жангарилар учун йўналтирилган.\n“Ўн миллионлаб долларлар асосан жанговар қурол-аслаҳа ва портловчи моддаларга сарфланмоқда”, - дея ёзмоқда газета. Жангариларнинг бир ҳафта уруш олиб бориши учун 1 миллион долларлик ўқ-дорилар керак бўлади.\n“Буларнинг барчасига ИШИД кунига ўн минглаб баррел нефтни қазиб олаётгани эвазига эришмоқда”, - дея қайд этади нашр.\nБундан ташқари, ИШИД ойига 10-15 миллион долларни шахсий хавфсизлигини таъминлаш учун сарфламоқда, дея хабар берди The Financial Times газетасининг ахборот манбаси.\n“Гуруҳ агентлари айни пайтда Туркия ва Иордания каби давлатларда иш олиб бормоқда. Шунингдек, ИШИД телефон қўнғироқларини эшитиш имкониятига эга бўлиш учун ҳам пул сарфламоқда”, - деб ёзади газета.\nМазкур маълумотларнинг ҳақиқийлигини эса ИШИД таркибидан қочиб чиққан саккиз киши ҳам тасдиқлаган.


Ташқи ишлар вазирлигининг билдиришича, 30 август куни юз берган аварияда уч нафар одам ҳалок бўлган. Улардан икки нафари Ўзбекистон фуқаросидир. Яна икки нафар ўзбекистонлик тан жароҳатлари билан Москаленск туман касалхонасига ётқизилди.\nЎзбекистоннинг Новосибирскдаги консулхонаси касалхонада ётган ўзбекистонликларни кўрикдан ўтказиш учун Омскдан мутахассислар чақиртирилганини, бу ҳодиса юзасидан полиция ва шифокорлар билан муносабат ўрнатилганини маълум қилди.\nОмск полициясининг хабар беришича, авария Челябинск-Новосибирск йўлининг 717-километрида содир бўлган.\n«Ниссан» автомобили ҳайдовчиси қарши ҳаракат йўналишига чиқиб кетган ва «Газель» автомашинаси билан тўқнашган. Ҳалок бўлганлар ва жароҳатланганлар «Ниссан» машинаси ҳайдовчиси ҳамда йўловчиларидир.


НАТО муқобил йўлни очишга шошмоқда\nПокистон орқали ўтувчи НАТО таъминот юкларига ҳужумларнинг кўпайиши¸ ҳарбий иттифоқни Афғонистонга таъминот моллари элтишнинг муқобил йўлларини топишга мажбур қилмоқда.\nНАТО Россия ва Марказий Осиё орқали Афғонистонга ўтувчи транзит йўлини имкон борича тезроқ очиш ниятида. Аммо расмий изоҳга кўра¸ бу жараëн техник сабабларга кўра оқсамоқда.\nЎтган ҳафта НАТО юклари олиб ўтиладиган Пешовар йўналишида жанггарилар альянснинг 100 дан зиёд юк мошинасини ёқиб юборди. Хабарларга кўра, сўнгги пайтлари Покистонда бу каби ҳужумлар тобора авж олмоқда.\nНАТО расмийларига кўра, муқобил транзит йўлини ишга тушириш бўйича Россия, Беларус, Украина ҳамда Марказий Осиё давлатлари билан давом этаётган сўзлашувлар ҳозирча натижа бермаган.\nБу сўзлашувлар эса қарийб икки йилдан бери олиб борилмоқда.\nПокистон орқали олиб ўтилаётган НАТО юкларига ҳужумлар ортган сайин янги йўналиш бугунга келиб ҳар қачондагидан кўра долзарблик касб эта бошлади.\nЖанубий Осетия можароси сабабли НАТО – Россия алоқалари қарийб тўхтаб қолганига, Андижон воқеалари сабабли Ўзбекистоннинг альянс билан муносабатлари совуқлашиб қолганига қарамасдан, ҳозиргача НАТО транзит йўлидаги барча давлатлар томонидан ўз режасининг қўллаб- қувватланишига эришди.\nНАТО расмийлари гапларида шошилиш ҳисси сезилиб туради. НАТО матбуот вакили Жеймс Апатурай янги транзит масаласининг техник муаммолар сабаб депсиниб қолганини эътироф этади.\n- Билишимча¸ сўзлашувлар анча яхши руҳда давом этмоқда. Ўтган бир неча ой давомида ҳеч қандай ўзгаришлар содир бўлгани йўқ. Албатта¸ биз бу режанинг имкон борича тезроқ амалга оширилишини хоҳлаймиз. Бу режани амалга оширишга ҳеч қандай сиёсий омиллар халал бермаётганидан мамнунмиз. Мавжуд муаммолар техник характерга эга ва уларни ҳал этишга ҳаракат қиляпмиз. Бу эса вақт талаб этади¸ – дея маълум қилди НАТО расмийси.\nБугунги кунда Афғонистондаги ҳарбий амалиётларнинг таъминоти асосан ҳаво орқали амалга оширилади. Сув ва қуруқлик орқали мавжуд ягона йўналиш эса¸ Покистон йўлидир.\nЎтган бир ой давомида Покистонда АҚШ ва НАТО юкларига тўртта жиддий ҳудум амалга оширилди.\nЯкшанба куни Пешоварда юздан зиёд толибон жанггариси пухта ҳужум уюштириб, НАТО нинг жами 145 дона юк машинаси, контейнерлар ва одам ташувчи зирҳли техникасини ёқиб юборди.\nУшбу ҳодисалар борасида хавотир изҳор этар экан НАТО расмийлари¸ айни пайтда бу талофатлар аҳамиятини пасайтиришга ҳаракат қилмоқда.\n- Аввалам бор¸ вазият унчалик хатарли эмас. Албатта¸ бу воқеалар кўп шов-шувларга сабаб бўлади. Бироқ статистика ва стратегия нуқтаи назардан улар аҳамиятсиздир¸ – деди НАТО расмийси Жеймс Апатурай.\nПокистон ҳавфсизлик мулозимлари ҳам бу ҳужумлар аҳамиятини пасайтиришга келганда НАТО га жўр бўлиб, лозим чоралар кўрилса уларни бартараф этиш мумкинлигини айтаётир. Покистон армияси матбуот вакили генерал Ахтар Аббос якшанба кунги ҳужумни “алоҳида олинган ҳодиса” деб таърифлади.\n- Хавфсизликни таъминлашда айрим камчиликларга йўл қўйилди. Ҳужум содир бўлган вақтда карвонни ҳимоя қилувчи қўриқчилар етарли бўлмаган. Бу каби ҳодисалар келажакда такрорланмаслиги учун чоралар кўрилаётир. Бу алоҳида бир ҳодисадир. Агар юкларни ҳимоя қилиш учун кўпроқ қўшин ажрата олсак, бундай ҳодисалар келажакда содир бўлмайди¸- деди Покистон армияси мулозими.\nНАТО юкларининг Покистон транзитини ҳимоя қилишга эришилса ҳам, қуруқлик орқали янги йўналишга эҳтиёж камайиб қолмайди.\nЗеро, НАТО собиқ Совет давлатлари темир йўлларидан фойдаланиб Афғонистондаги уруш сарф-харажатларини жиддий қисқартиришни ўз олдига мақсад қилиб қўйган.\nТаҳлилчилар фикрича, Афғонистонда тинчлик ўрнатилишидан манфаатдор минтақа давлатлари НАТО юкларининг транзитига ўз сиёсий ва иқтисодий манфаатларидан келиб чиқиб ҳам имконият яратиб бермоқда.\nПрезидент Каримов НАТО юклари учун Ўзбекистондан ўтувчи коридорни таклиф этар экан, аввалам бор 2005 йил Андижон воқеасидан сўнг НАТО кўз ўнгида ўзини тўлиқ реабилитация қилишни кўзлаган.


Россия Иқтисодий тараққиёт вазири Алексей Улюкаев 15 ноябрга ўтар кечаси ҳибсга олинди. Россия Тергов қўмитасига кўра, Улюкаевнинг қўлга олинишига 14 ноябрь куни вазирлик томонидан "НК "Роснефть" ОАЖ томонидан "Башнефть" АНК" ОАЖнинг 50 фоиз акциясини харид қилиш пакетини маъқуллаши учун 2 млн доллар пора олгани сабаб бўлган.\nРоссия президенти Владимир Путин мамлакат Иқтисодий тараққиёт вазири Алексей Улюкаевнинг ҳибсга олиниши ҳақида олдидан хабардор қилинган.\nБу ҳақда президент матбуот котиби Дмитрий Песков маълум қилди.\n"Президентга бу ҳақда билдирилган, у бошидан ҳаммасидан хабардор эди”, - деди Песков.\nЎз навбатида Россия бош вазири Дмитрий Медведев ҳам Улюкаев иши юзасидан изчил тергов олиб борилиши кераклигини билдирган.\nИнтерфакс агентлигининг парламентдаги манбасига асосланиб хабар беришича, сешанба куни Улюкаев "Единая Россия" партиясининг фракция кенгашида қатнашиши керак бўлган, лекин унинг исми сўнгги дақиқаларда мажлис қатнашчилари рўйхатидан ғойиб бўлган.\nРоссия Тергов қўмитаси Улюкаев 15 ноябрга ўтар кечаси ҳибсга олинганини билдирди.\nҚўмита вакилига кўра, Улюкаевнинг қўлга олинишига 14 ноябрь куни вазирлик томонидан "НК "Роснефть" ОАЖ томонидан "Башнефть" АНК" ОАЖнинг 50 фоиз акциясини харид қилиш пакетини маъқуллаши учун 2 млн доллар пора олгани сабаб бўлган.\n"Роснефть" ОАЖ мулозимлари Россия Тергов қўмитаси баёноти юзасидан изоҳ беришмади.\nИқтисодий тараққиёт вазирлигидагилар эса Улюкаевнинг ҳибсга олиниши улар учун кутилмаган хол бўлгани, лекин вазирлик ишини давом эттираётганини айтишди.\nҲозирда Улюкаев ўрнига Иқтисодий тараққиёт вазири вазифасини вақтинча бажарувчи этиб Алексей Ведев тайинланган.


Тинчлик йўли ёхуд боши берк кўча – ТАФСИЛОТ\nТаҳлил 357 марта кўрилган\nТинчлик йўли ёхуд боши берк кўча\n«Сочлари» оқарган ташкилот\nБирлашган Миллатлар Ташкилоти ўтган йили 24 октябрда 70 ёшга тўлди. «Мўйсафид» ташкилот низомининг преамбуласида зарҳал ҳарфлар билан битилган шундай сўзларни ўқийсиз:\n«Биз бирлашган миллатларнинг халқлари тўла ишонч билан уруш офатларидан авлодларни халос этиш мақсадида, бизнинг ҳаётимизда содир этилган икки урушнинг сўз билан ифодалаб бўлмайдиган аламларини татиган кишилар сифатида инсонларнинг қайтадан асосий ҳуқуқ ва қадриятларга бўлган ишончини қозонишга, эркак ва аёлларнинг, катта-ю кичик мамлакатларнинг тенг ҳуқуқлилигига эришишига киришамиз. Ана шуларга эришганимиздагина шартнома ва бошқа халқаро ҳуқуқ манбаларидан келиб чиқадиган мажбуриятларга нисбатан ҳурмат ва адолат, ижтимоий тараққиётга ва катта эркинлик шароитида яхши ҳаёт даражасига эришувда ҳамкорликда иш олиб боришга амал қилиниши мумкин.\nУшбу мақсадлар йўлида сабр-бардош кўрсатиш, бир-бири билан яхши қўшничилик асосида тинч яшаш, халқаро тинчлик ва хавфсизликни сақлаш учун кучларни бирлаштириш, қуролли кучлардан умумий манфаатлар йўлида қабул қилинган тамойиллар ва белгиланган услубларда фойдаланишни таъминлаш, халқаро ҳамжамият кўмагидан барча халқларнинг иқтисодий ва ижтимоий тараққиёти йўлида фойдаланиш, ушбу мақсадларга эришиш йўлида кучларимизни бирлаштиришга қарор қилдик».\nХалқаро ташкилотга аъзо бўлаётган ҳар бир давлат мана шу устувор мақсадларга, вазифаларга амал қилиш йўлида ўзига мажбурият олади. Орадан 70 йилдан кўпроқ вақт ўтди. Хўш, ортга назар ташлаб, бу эзгу мақсадларга инсоният тўла эриша олдими, йўқми, деган саволга жавоб излаб кўринг. Буни ҳаётнинг ўзи кўрсатиб турибди.\nМуаммоларни узил-кесил ечишга уриниб, «сочлари» оқарган ташкилотнинг чорасиз қолганида буни кўриш мумкин. Амал қилинмаса, бунақа баландпарвоз мақсадлар, гаплардан не фойда, дея асабийлашасиз. Афсуски, ҳамон дунёда бир қоида – кучлиларнинг ўз ҳақиқати тантана қилаётгандек. Шу боисдан ҳам устозим айтганидек, миллионлаб, миллиардлаб аҳолининг ҳақиқати билан ҳисоблашилмаяпти. Шу боисдан ҳам жаҳондаги олий ҳакам – Бирлашган Миллатлар Ташкилоти боши берк кўчага кириб қолгандек.\n2015 йилнинг 14 октябрида БМТнинг асосий маслаҳат органи Бош Ассамблеяда ташкилот фаолияти борасидаги маъруза муҳокама қилинди. Хусусан, унда БМТ Бош котиби нуфузли ташкилотнинг 70 йиллик даври якунларини таҳлил қилиб, истиқболдаги устувор масалаларга эътибор қаратди. Айниқса, у тобора кучайиб бораётган замонавий таҳдидлар давлатларнинг мисли кўрилмаган даражадаги ҳамкорлигини тақозо этаётганини таъкидлади.\n«БМТнинг 70 йиллиги олдидан эришилган кўплаб ютуқларимиздан ғурур туйғусини ҳис этамиз. Бу даврда дунё ХХ асрнинг биринчи ярмида икки бора содир бўлган кенг кўламли глобал конфликтга ўхшаган муҳорабалардан қочишга муваффақ бўлди», дейилади жумладан Пан Ги Муннинг маърузасида. Тўғри, учинчи жаҳон уруши содир бўлишига йўл қўйилмади. Аммо йилдан-йилга, кундан-кунга инсониятнинг ҳаловатига чанг солаётган муаммолар ҳам улкан муҳорабалардан кам ташвиш туғдирмаяпти. Энг ёмони, халқаро терроризм, диний экстремизм, гиёҳвандлик, қашшоқлик, тенгсизлик ва бошқа муаммолар БМТ Низомидаги мақсадларга мутлақо зид. Яъни имзо чекиш бошқа-ю, унга амал қилиш бошқа бўляпти. БМТ Бош котибининг эса бирон кескин чора қўллашга қўли «қисқа» лик қилмоқда.\nСиёсий шарҳловчи Иброҳим Норматов айтганидек, долзарб масалалар муҳокамасида катта ва кучли давлатлар мавқеи БМТ Бош котиби мавқеидан устунроқ эканлиги билиниб қолмоқда. Баъзан ўта долзарб масалаларга ёндашувларда жаҳон иккига бўлиниб қоляпти: яъни, ер юзидаги аксарият давлатлар, бир томон-у Хавфсизлик Кенгашининг доимий аъзоси бўлган битта ёки иккита давлат бир томон. Нима қилиш керак? Бу саволга жавоб берар экан, Иброҳим ака юзага келган вазият БМТ фаолиятини такомиллаштиришни, ваколатини кучайтиришни, БМТ Бош котибига алоҳида ваколатлар беришни, Хавфсизлик Кенгаши доимий аъзолари сонини оширишни, вето ҳуқуқини қўллаш шартларини қайта кўриб чиқишни, жаҳон тинчлиги ва хавфсизлигига таҳдид бўлган тақдирда қабул қилинган қарорнинг бажарилишини таъминлаш билан боғлиқ чора-тадбирлар ишлаб чиқилишини тақозо этади, дейди.\nАна шу йўналишда Ўзбекистон киритган таклифлардан ҳам хабарингиз бор. Жаҳондаги жуда кўп давлатлар Ўзбекистоннинг таклифларини маъқуллашди. Бу масала БМТ Бош Ассамблеясининг 2009 йил кузида бўлиб ўтган мажлисида ҳам яна бир неча давлатлар томонидан кўтарилди. Яъни айнан Ўзбекистоннинг таклифига ҳамоҳанг таклифлар илгари сурилди. Бироқ бу жаҳонга мутлақ ҳакамлик йўли билан ҳукмронлик қилишга ўрганиб қолган давлатларга ёқмади. Мана, нима учун тинчликка, хавфсизликка таҳдидлар камаймаяпти, уруш ва хунрезликлар ўчоғи сўнмаяпти.\nИслоҳ қилинадиган йўналиш\nШу ўринда БМТнинг дунёда тинчликни сақлаш борасида сўнгги пайтларда амалга ошираётган чора-тадбирларига эътибор қаратсак.\n2015 йилнинг 12 октябрида БМТ Бош котиби Бош Ассамблея делегатларини ташкилотнинг тинчликпарварлик операцияларини ислоҳ қилиш бўйича ишлаб чиқилган тавсияларни қўллаб-қувватлашга даъват этди. У ўз маърузасида БМТнинг тинчликпарварлик операцияларини янада мустаҳкамлаш зарурати борасида тўхталар экан, бугун дунёнинг глобал ўзгаришлар даврини бошидан кечираётганига эътибор қаратди. 2008 йилдан бери жаҳондаги кенг кўламли можаролар уч баробар ортганини таъкидлади. 60 миллиондан зиёд одам уруш ва можаролар туфайли ўз уйларини мажбур ташлаб чиқишганини айтди. Бу Иккинчи жаҳон урушидан кейинги энг катта рақамдир. Бу миллионлаб кишиларнинг бузилган ҳаловати демакдир. Тинчлик тобора тансиқ неъматга айланиб боряпти. Ҳатто БМТнинг тинчликпарварлик ва сиёсий миссияларидаги кишилар сони ҳам ҳар қачонгидан ортиб, 130 мингга етгани буни яна бир карра тасдиқлайди.\nМаълумот учун айтиш лозимки, 2014 йилнинг 31 октябрида БМТ Бош котиби тинчликпарварлик операцияларининг айни пайтдаги ҳолатини таҳлил қилиш, истиқболда бу борада муайян ислоҳотларни амалга ошириш мақсадида мустақил гуруҳ таъсис этганди. 2015 йилнинг ёзида мазкур гуруҳ Бош котибга бир қатор тавсиялар киритди. Улар нималардан иборат?\nБу можароларни бартараф этишда БМТ имкониятларини, «мовий каска»лар тезкорлигини ошириш, уларнинг мандати стратегиясини аниқлаш, фуқаро шахсларни ҳимоя қилишдаги имкониятини мустаҳкамлаш кабилардан иборат. Шундан ҳам кўриниб турибдики, нуфузли ташкилотда зарурат туғилганда тинчликпарварлик операцияларни ўтказишда муаммо бор. Яъни дунёда тез ўзгариб бораётган геосиёсий вазият БМТнинг тинчликни сақлаш операцияларини янада такомиллаштиришни тақозо этмоқда.\nБош котибнинг таъкидлашича, бундан 15 йил муқаддам бу борада кенг кўламли ислоҳот ўтказилган экан. Ўзингизга маълумки, бу даврда жаҳон қанчадан-қанча ўзгаришларга юз бурди. Халқаро хавфсизлик ва барқарорликка таҳдидларнинг кўлами кенгайиб бораётгани, пайдо бўлаётган қарама-қаршиликларни ҳал этишда куч ишлатишга зўр бериш устунлик қилаётгани, хомашё ресурслари ва коммуникациялар устидан назорат қилиш бўйича геосиёсий рақобатнинг ошгани, ядро технологиялари ва оммавий қирғин қуролларининг тарқалиши, халқаро терроризм ва экстремизмнинг кенг тарқалаётган экспансиясининг фаоллашуви, миллатлар ва конфессиялараро можароларнинг кучаяётганига эътибор қаратмасдан тинчликни сақлаш миссиясини такомиллаштириш ҳақида ўйлаш мантиқсизлик бўлади. Демак, мазкур йўналишда БМТ фаолиятини ислоҳ қилишга бежиз аҳамият бермаяпти.\nДунёнинг, инсониятнинг эҳтиёжи\nХабарингиз бор, 2015 йилнинг сентябрь ойи охирларида БМТ Бош Ассамблеяси 70 сессияси бўлиб ўтди. Унда бир қатор давлат раҳбарлари бугун дунёни ташвишга солаётган муаммолар хусусида маърузалар қилишди. Масалан, Россия президенти ўз маърузасида ўзларини «Ислом давлати» деб эълон қилган жангариларга қарши курашда халқаро ҳуқуқ доирасида кучларни бирлаштириш заруратига эътибор қаратди.\nЎз навбатида Америка давлат раҳбари Эроннинг ядро дастури билан боғлиқ муаммо юзасидан битимга эришилганини дипломатиянинг ғалабаси сифатида эътироф этиб, Суриядаги хунрезликни ҳам ҳамкорликдаги саъй-ҳаракатлар ёрдамида ҳал этиш мумкинлигини билдирган. Тинчлик йўли билан муаммоларни ҳал этиш ҳақида кўпчилик гапиради. Бироқ негадир амалда бунинг исботини кўриш қийин.\nЯна бир жиҳатга эътиборингизни қаратмоқчиман. БМТнинг юбилей сессияси кун тартибидан 170 дан зиёд масала ўрин олган. Шулардан 60 га яқини эса бевосита тинчликни ва хавфсизликни таъминлашга қаратилгани билан характерланади. Хусусан, Яқин Шарқ, Фаластин, Афғонистон, Марказий Америка, Африкадаги муаммолар келтириб ўтилган. Космик фазодан тинчлик мақсадларида фойдаланиш муаммосига эътибор қаратилган. Қочоқлар ва гуманитар муаммолар кун тартибига қўйилган. Қуролсизланиш масаласи билан боғлиқ йўналишда ҳарбий бюджетларни қисқартириш, Африкада ядро қуролидан холи ҳудуд тўғрисида битим каби ўндан ортиқ масалалар муҳокамаси кўриб чиқилган. Халқаро терроризмнинг барча кўринишига қарши кураш, гиёҳвандлик воситалари устидан назорат ўрнатиш билан боғлиқ муаммо ҳам кун тартибидан жой олган. Ҳа, кўриб турганингиздек, дунёнинг, инсониятнинг бугун тинчликка жуда-жуда эҳтиёжи бор.\nШу ўринда минтақада тинчлик ва барқарорликни мустаҳкамлашда Ўзбекистоннинг БМТ билан фаол ҳамкорлик қилиб келаётганига тўхталиб ўтсак. Масалан, Президентимиз Марказий Осиёда ядровий қуролдан холи ҳудудни ташкил этиш ташаббусини илгари суриб, бу ҳақдаги шартнома 2006 йилнинг сентябрь ойида Семипалатинск шаҳрида имзоланганди. БМТ Бош Ассамблеясининг 61 ва 63-сессияларида Ташкилотга аъзо давлатларнинг кўпчилик овози билан «Марказий Осиёда ядро қуролидан холи ҳудуд» Резолюцияси қабул қилинди. 2014 йил 6 май санасида эса Бирлашган Миллатлар Ташкилотининг Нью-Йоркдаги қароргоҳида беш ядровий давлат — АҚШ, Буюк Британия, Франция, Хитой ва Россия якдиллик билан муҳим халқаро ҳужжатни — Марказий Осиёда ядро қуролидан холи зона барпо этиш тўғрисидаги Шартномага Хавфсизлик кафолатлари тўғрисидаги Протоколни имзолашди. Бу улкан тарихий воқеада Ўзбекистоннинг катта ҳиссаси борлигини ишонч ва ғурур билан таъкидлаш лозим.\nМарказий Осиёни ядро қуролидан холи ҳудудга айлантириш тўғрисидаги шартнома минтақада тинчлик ва осойишталикни мустаҳкамлаш, оммавий қирғин қуроллари тарқалишининг олдини олиш ва дунё миқёсида ялпи ядровий хавфсизликни таъминлаш йўлида қўйилган ғоят муҳим қадам ҳисобланади.\nМамлакатимиз раҳбари БМТ минбаридан туриб, Афғонистон муаммосини фақат ҳарбий йўл билан ҳал қилиб бўлмаслигини уқтириб, афғон халқига, унинг маданий қадриятларига, хусусан, ислом динига ҳурмат билан қараш, турли этник гуруҳларнинг ўзаро муроса қилишига ёрдам кўрсатиш, жафокаш афғон халқига қайта тиклаш ва бунёдкорлик ишларида кўмак бериш, бунинг учун ҳамкорликда корхоналар қуриш лозимлигини такрор ва такрор таъкидлаб келмоқда.\nМамлакатимизнинг БМТ доирасида глобал ва минтақавий масалаларда, жумладан, тинчлик ва осойишталикни сақлашга қаратилган саъй-ҳаракатларда кўтариб чиқаётган бундай ташаббуслари тинчлик ва барқарорликни, халқлар ўртасидаги ҳамкорлик ва ҳамжиҳатликни таъминлаш йўлида муҳим аҳамият касб этаётир. Ўзбекистон аввалбошданоқ ўзининг тинчликсевар сиёсатига содиқ қолиб келмоқда. Демакки, БМТ yизомидаги устувор мақсадларга ҳам.\nНазаримда, нафақат сўзда, балки амалда ҳам тинчликка асосланган сиёсат юритишни давлатлар бирдек хоҳлаганидагина нуфузли ташкилот низомида келтирилган мақсадларга эришамиз. Акс ҳолда борадиган йўлимиз, кўчамизнинг боши берк бўлиб қолаверади.


Расул Кушербаев аэропортда расмга тушиш мумкин эмаслигини танқид қилди — Sof.uz\nЖАҲОН 232,465,609 209,080,262 4,759,778\nРасул Кушербаев аэропортда расмга тушиш мумкин эмаслигини танқид қилди\n30.08 20:16 217 Жамият\n«Йўловчи самолётининг нимаси махфий?» Ушбу савол билан ЎзЛиДеП депутати Расул Кушербаев ўз Telegram-каналида мурожаат қилди.\nУнинг сўзларига кўра, у аэропортда «Ўзбекистон ҳаво йўллари»нинг йўловчи самолёти фонида расмга тушмоқчи бўлганида йўловчиларга объект стратегик аҳамиятга эга эканлиги сабабли расмга тушиш мумкинмаслигини билдиришган.\nАвиакомпания самолётларининг интернетдан олинган фотосуратларини постга қўшиб, депутат шундай деб ёзди: «Ахборотлашган дунёда, ҳамма ёқда камералар бор вақтда йўловчи самолёти билан расмга тушиш мумкинмаслиги қизиқ».\n«Агар самолёт махфий бўлса, унда нега ҳарбий эмас, оддий йўловчиларни ташимоқда (ахир улар самолётнинг иккита қаноти, сиртига байроқ тасвири туширилгани, ичида ўриндиқлар борлиги каби «ўта махфий маълумотлар»ни яқинларига айтиб бериши мумкин-ку), нега очиқ аэропортларга қўниб-учиб юрибди, нега устига паранжи билан ёпилиб, кўздан пана қилинмаган?» — дея савол берди Расул Кушербаев.\n«Бу саволларга мантиқан жавоб берилса, расмга олишга қўйилган тақиқ тўғри эканига ишониш мумкин. Акс ҳолда бу ҳам замондан ортда қолган, нопрофессионалларнинг ўйлаб топган яна бир кулгили тақиқи бўлиши мумкин», — деб қўшимча қилди у.\nЭслатиб ўтамиз, маҳаллий компания самолётлари бортида суратга олиш ва тасвирга олишга тақиқ расман 2016 йилнинг январида жорий этилган эди. Йўловчилар ҳали ҳам бортдан суратга олишади, чунки ҳамма унутилмас лаҳзаларни муҳрлашни хоҳлайди. Бундан ташқари, хорижий авиакомпанияларда бундай тақиқ йўқ.\nҚонунда тақиқ йўқлигига қарамай, ўтган йилларда Ўзбекистонда жамоат жойларида суратга тушириш ҳам нохуш оқибатларга олиб келиши мумкин эди. Ҳуқуқ -тартибот идоралари ходимлари суратларни олиб ташлашни сўрашлари ва ҳатто милиция бўлимига олиб боришлари мумкин эди.\nТошкентдаги ҳар қандай ҳукумат биносини «стратегик объект» деб аташ мумкин эди. Тошкент телеминораси ва метрода тасвирга олишнинг расмий тақиқлари амалда бўлган.\n2018 йил февраль ойида президентининг «Кириш туризмини ривожлантириш чора-тадбирлари тўғрисида"ги қарори билан сайёҳларга жамоат жойлари, бино ва иншоотларни чекланмаган ҳолда суратга ва видеога олишга рухсат берилди.\nЎша йилнинг ўзида Тошкент телеминорасидан, ёзида эса метрода суратга олишга рухсат берилди.\nШунга қарамай, сайёҳлар ва ўзбекистонликлар, жумладан, журналистлар вақти-вақти билан айрим объектларни суратга олаётганда ҳуқуқни муҳофаза қилиш органлари ходимларининг норозилигига дуч келишади.\n25.09 13:23 711\n25.09 17:03 578\n24.09 15:57 506\n25.09 08:10 480\nБугун, 18:35 4 Иқтисод\nБугун, 18:32 31 Ўзбекистон\nБугун, 18:31 96 Спорт\nБугун, 18:25 52 Ўзбекистон\nБугун, 13:48 152 Жаҳон


14 March 2016 - 12:38\n2. ИЛК ТААССУРОТ\nТабиий, Туркиянинг тобора тез бойиб, юксалаётганини турли хабарлардан юртда ҳам сезиб турардим, ҳозир ҳам кўзим билан кўраётган эдим. Агар Амир Темурнинг “Бизнинг қудратимизни кўрмоқчи бўлганлар қурган иморатларимизга боқсинлар” (матндан эмас, эсимдан олиб ёздим), деган ўлчови билан ўлчаганда ҳам, шубҳасиз, Туркиянинг бугунги қудратини сезмаслик ё кўрмаслик мумкин эмас эди.\n3. ИЛК ТОНГ, ИЛК АЗОН\nТошкент вақти билан соат 17:50 да учган учоқ Истанбулга маҳаллий вақт билан 21:15 да қўнган. Орадаги 2 соатлик фарқни қўшсак осмонда ҳаммаси бўлиб беш соату йигирма беш дақиқа бўлдик. Йўлнинг табиий қийинчилиги, бунинг устига қўналғада бир оз ушланиб қолганимиз, кутиб олувчилар ила яна икки соатча шаҳар ичида такси йўлчилиги, ўзимизга ажратилган уйга жойлашиш, озгина тамадди… хуллас, ҳам чарчоқ, ҳам кеч бўлиб кетгани ётар олдидан менда, бомдодга тура олмай қолсам-а, деган хавотирни уйғотди.\nТилпоннинг уйғотувчи хизматини уладим. Ҳар икки дақиқада қайталайдиган дастурига қўйдим. Онасига ҳам вақтли туришни тайинладим. Кўрпага кирарканман, Оллоҳга илтижо қилиб, ғафлатдан асрашини ўтиниб сўрадим. Ва…\nҚачон уйқуга кетганимни билмайман…\nБир пайт шовқин-сурондан уйғониб кетдим. Уйқум ўчиб, шуурим тиниқлашган сари билдимки, тош қотиб ухлаб ётган мени илкис уйғотиб юборган “шовқин” аслида шовқин эмас, азон саси экан.\nУ мени намозга чақираётган эди. Гўё тепамгача келиб кимдир мени намозга чорлаётгандай бўлди!\nИлк “Оллоҳу акбар!” садосиёқ мени қаттиқ уйқудан уйғотиб юборди. Қизиғи, тунги чарчоғимдан аср ҳам қолмаган эди.\nАзоннинг гулдурос овози мени маҳлиё этди. Эгнимга спорт нимчани ташлаб, уй айвончаси (балкони)га чиқдим.\nЖойлашган уйимиз (ўтган гал келганларимда билганман: бу ерда бунақа уйларни “Апартман” дейишади) ўзи тепаликка қурилган, бунинг устига тўққиз қаватли, яна бунинг устига энг тепа қавати бўлганидан тонгги Истанбул катта-кичик чироқлар шуъласидан живир-живирлаб худди оёғим остида ястаниб ётгандек турарди. Ҳар маҳаллада осмонга нур таратиб турган миноралар, ҳаммасида орқама-кетин янграётган азон!..\nМуаззинлар Истанбулни уйқудан уйғотиб, “Намозга шошилинглар! Намоз уйқудан афзалдир!” деб жар солишда давом этарди. Тўғриси, анчадан бери бунақа маза қилмаган эдим!\nАзонни томоша қилдим! Ўзиям нари-бериси билан ўн дақиқача Истанбул осмони азон сасига тўлиб-тошиб турди!\nБирдан тунги хавотиримни эслаб, хижолат бўлдим. Бу ерда тилпоннинг уйғотувчи жингиллоғидан қудратли, жонли азон борлиги нимага бирдан эсимга келмади! Бўлмаса, олдинги гал келганларимда ҳам бундай азонлар чорлови билан намозлар ўқиган эдим-ку…\n1992 йили Наманганга борганимда ҳам худди шунақа ҳолатга тушган эдим.\nЎшанда “Моваруннаҳр” нашриётида ишлар эдим. Диний идора ходимлари билан бирга кўпчилик бўлиб Наманганга – зарур бир йиғилишга борган эдик. Довон ошиб, ўшанда ҳам толиққанмиз, кечгача тадбирлар бўлиб яна чарчадик ва ётар пайти худди шунақа хавотир туғилган: “Ишқилиб, бомдодга ухлаб қолмайин-да…”\nҚўшни хонага жойлашган Салоҳиддин қори акага (Оллоҳ раҳматига олсин): “Билиб бўлмайди, уйғотиб қўярсиз”, деб илтимос қилиб ётганман…\nЎшанда ҳам худди бугунгидай гулдурос азон товушлари уйғотиб юборган, сўнгра… келган еримиз Наманган эканини эслаб, кечасидаги хавотиримдан хижолат бўлган, ҳам кулган эдим.\nУ пайтлари Наманганда азон айтилганидан уч-беш дақиқа ўтказиб ўзбекча қўшимча ҳам қилинарди: “Ҳов, биродарлар! Ухлаб қолманглар! Намоз уйқудан афзал! Намозга келинглар-ов!..” Ва ҳоказо.\nМана шунақа тассуротлар, мана шунақа хотиралар билан Истанбулда илк тонгни қаршиладик.\n4. ДАВЛАТ УСТУНЛАРИ ЖУМАДА\nИстанбулнинг Ускудар ёқасида яқинда янги жоме қурилган деб эшитдим. Бир жумани оилам билан бирга ўша ерда ўқигим келди.\nМанзилни излаб топиб бордик. Узоқдан мачитга кўзим тушган заҳоти бино менга ёқди. Бир томонидан Мармара университети Илоҳиёт факултаси билан иккинчи томондан Капитол олиш-бериш маркази ўртасига катта майдонга қурилган бу жоме ўзига хос лойиҳада эди. Гумбази ҳам, минораси ҳам қадим услуб билан замонавий услубнинг қоришмасини кўрсатиб турарди.\nЯқинлаша бошладик. Одамлар кўп. Бизга ўхшаб янги мачитда жума намозини ўқимоқчи бўлганлар шекилли деб ўйладим. Нимагадир теваракда полислар ҳам тез-тез кўзга ташлана бошланади.\nМачит майдонининг бурчакроғига келганимизда полис текширувидан ўтдик. Кўча ёқасида алламбало мошиналар тиқилиб кетганини кўрдик. Йўлак бўйлаб катта-катта гулчамбарлар тизиб қўйилибди. Биронта амалдор оламдан ўтибди шекилли деб ўйладим (туркларнинг одатида жанозага яқинлари гулчамбарлар олиб келади ёки юборади). Чиндан, гулчамбарлар орасида Бош вазир Аҳмад Довуд ўғли номини ҳам ўқиб, тахминим тўғри чиққанини билдим.\nЗинадан мачит саҳнига чиқарканмиз, излама ускуналар орасидан ўтказилдик. Шу ерда онаси чидамади: аёлларни текшириб ўтказаётган ёш-ёш полис жувонлардан ўзбекча-туркча оҳангни аралаштириб: “Ким ўлди?” деб сўради.\nБилсак, Туркиянинг собиқ президенти Абдуллоҳ Гулнинг қайинотаси оламдан ўтган, жанозага Туркиянинг давлат устунлари келиши кутилаётган экан.\nЭнди мачитнинг тасвирини ва таассуротларимни кейинга қолдираман. Ҳозир асосий гапга ўтақолай.\nОрада қолдирилган йўлакдан ўтиб бориб хонақонинг ўртароғига ўтириб олдим. Менинг ўтиришимга воиз (Туркияда кўп йирик мачитларда жума воизи бошқа, имом бошқа бўлади) ҳам суҳбатни бошлади. Бирин-кетин телевизорларда кўриб юрганимиз сиёсат одамлари ҳам келиб, олд қаторда тайёрлаб қўйилган ерга ўтиб туришибди.\nХутбаолди азонига беш дақиқача қолганида одамларнинг ўгирилиб қарашидан хонақога асосий одамлар келгани билинди. Ўртадан йўлак қолдирилганига қарамай ҳадеганда улар олдинга ўтавермади. Ярим туриб-тиззалаб орқамга қарадим: Президент Ражаб Тоййиб Эрдўғон, ўнг ёнида собиқ президент Абдуллоҳ Гул, чап ёнида Бош вазир Аҳмад Довуд ўғли ва яна мен танимайдиган бошқа арбоблар энг охирги қаторда ўтиришар ва хиёл бош эгиб воизнинг насиҳатларига қулоқ солишар эди…\nЖамоат орасида менга ўхшаган қизиқувчилар бир-бир орқаларига қараб қўйганини демаса, асосий кўпчилик воиздан кўзини узмай, унинг ваъзларини тинглашда давом этаверди.\nДиққатимни тортган нарса – баланд супада насиҳат қилаётган воиз арбоблар ўтирган томонга қараб ўтирганига ва улар кириб келганини кўрганига қарамай сўзини тўхтатмади, мавзуни ҳам ўзгартирмади ва то охиригача на Бош вазирнинг, на президентнинг номини тилга олди. Жаноза ҳақида ҳам индамади. Аммо ўлим ҳақида, бу дунёда одам ким бўлишидан, қандай лавозимда ишлашидан қатъи назар ўлимни унутмаслиги, бир кун охиратда бу дунёдаги ишларидан сўралиши ҳақида гапини давом эттираверди.\nХутбаолди азони чақирилгач, саловат айтилиб турганида имом минбарга салобат билан чиқиб борди. Арабча бошлаб, туркча давом эттириб, яна арабча тугатди, лекин у ҳам мачитга бугун кимлар келганию жаноза кимга тегишли экани ҳақида бир оғиз сўз айтмади. Умуман, сиёсатдан гапирмади.\nДавлат устунлари охирги қаторда, муаззин ёнида намозни ўқишди, саловатларга жим қулоқ осишди, тасбиҳотларни ҳамма билан бирга тўлиқ қилишди, сўнгра одамларга аралашиб ташқари чиқишди, мачитнинг қибла томонида жаноза намози учун ажратилган махсус жойда биринчи сафда туриб жаноза намозини ўқишди, сўнгра… ҳамма қатори тарқаб, ўзларининг мошиналари сари кетишди…\nШунда Ибн Баттута хотира китобида ўтмишимиздан келтирган бир воқеа эсимга тушди. Илгарилари бизда ҳам худди шундай эди. Машҳур араб сайёҳи ўрта асрлар Мовароуннаҳр султони Тармаширин тутумидан икки шингил мисол келтиради (воқеа Бухорода бўлган). Ибн Баттута дейди:\n1. “Бир куни мен пешин намозини адо этиш учун мачитга бордим. Аммо султон ҳали йўқ эди. Унинг маҳрамларидан бири жойнамоз келтириб, меҳроб яқинидаги одатда султон намоз ўқийдиган жойга ёзди ва (имом) Ҳисомуддин Ёғийга: “Султонимиз таҳорат олиб бўлгунларича намозни бошламай тураркансиз, шундай деб юбордилар”, деди. Имом ўрнидан туриб: “Намоз Оллоҳ учунми ё Тармаширин учунми?” деди ва муаззинга намозни бошлашни буюрди. Султон мачитга кириб келганида икки ракат намоз ўқиб бўлинган эди. У намозини одамлар оёқ кийимларини ечиб қўядиган жойда, мачит остонасида, қолдирган ракатларини ҳам қўшиб ўқиб олди. Сўнг ўрнидан турди ва имомга яқин келди, қўл олиб сўрашмоқчи бўлиб жилмайди. Мен имомнинг ёнгинасида турган эдим. Султон менга: “Юртингга борганингда ажамларнинг битта жулдурвоқи имоми турк султонига қандай муомала қилишини айтиб бергин”, деди”*.\nМана, қандай тўғрисўз бўлишган бизнинг имомларимиз! Мана, қандай камтар бўлишган бизнинг ҳам султонларимиз!\nХуллас, жума намозидан ажиб бир таассуротлар билан қайтдик.\n* Кўчирма “Бу кунлар” китобимдан олинди. (Ибн Баттута. “Саёҳатнома”, 372-бет. “Шарқ” НМАК Бош таҳририяти. Тошкент 2012 йил.)\n5. ИМЗО КУНИ\n2016 йил 12 март.\nБугун CNR Kıtap fuarı да каминанинг имзо куни бўлди. Тўғриси, фуарга бир оз ҳаяжон билан келдим. Туркияда ижодим тугул шахсимни ҳам биров танимаса, одам келармикан деган хавотир ичимда йўқ эмасди. Лекин хавотирим пуч чиқди. Фуарга келишим билан нашриёт ходими суюнчи олди: “Китобингизнинг байи очилди, сота бошладик”, деди. Хурсанд бўлдим. Кейин…\nОллоҳ рози бўлсин, Истанбулда ва қўшни шаҳарларда таълим олаётган ўзбек ёшларидан бир гуруҳи кетма-кет келиб мени роса шодлантириб юборишди. Бир йигит Истанбулдан 150 чақирим узоқдаги шаҳардан атай имзо кунимга келибди. Кўплари фан докторлигига тайёргарлик қилишаётган экан. Бирлари яқинда турк қардошлар билан бирга Истанбулда 25000 сўзлик “Ўзбекча – туркча луғат” чиқарибди. Қувонарли ҳол албатта!\nБир турк қизи ўзбек тили ва адабиётига қизиқар экан. Китобимга имзо чектираётганида ўзбекчада чиққан “Этакдаги кулба” китобимдан сўраб қолди. “Солиштириб ўқийман”, дейди.\nЯна бир турк йигити “1300 чақиримлик Эрзурумдан атай сизнинг китобингиз учун келдим”, деганида бошим яна бир кўкка етди. У ҳам ўзбек ва қозоқ тилларининг қиёсий тадқиқоти билан шуғулланаркан.\nХуллас, ўзбек ёшларимизнинг далдасию турк ўқувчиларининг ҳам фаоллиги кўнглимни кўтарди. Имзо куним ҳарҳолда кутганимдан аъло даражада – жуда жўшқин ўтди.\nТаассуротларнинг қолганини суратлар айтсин:


"Maktabda o‘rganiladigan mumtoz she’riyatning vazn ko‘rsatkichlari" китоби, Anvar Hojiahmedov\nShe`rlar, nazm, Maktab kutubxonasi\nҚўлингиздаги китобчада аруз вазнидаги шеърий асарларни ифодали ўқиш усуллари ёритилиб, V—X синф мажмуаларидан ўрин олган мумтоз адабиётимиз намуналарининг вазн кўрсаткичлари акс эттирилган. Мазкур қўлланма аруз назарияси ва амалиётини ўрганишингизда, аруз вазнидаги шеърий асарларни ифодали ўқиш малакасини эгаллашингизда сизга ёрдам беради, деб умид қиламиз.\nАруз илми асослари ҳақида қисқача маълумот................................ 3\nБаҳр ҳамда вазнларни аниқлаш усуллари ..................................... 5\nV—X синфларнинг адабиёт мажмуаларидан ўрин олган\nмумтоз шеърият намуналарининг вазн кўрсаткичлари . .................. 6\nЎзбек адабиёти дастури (V—XI синфлар) бўйича........................... . 8\nАдабиётдан умумий ўрта таълим дастури (V—IX синфлар\nучун) бўйича............................................................................. . 45\nДавлат стандартлари асосидаги янги адабиёт дастуридан\nўрин олган мумтоз шеъриятнинг асосий вазнлари.......................... 56\nМактабда ўрганиладиган мумтоз шеърият намуналарида\nқўлланган вазнлар (иккала дастур бўйича) ................................. 59


СУРХОНДАРЁ ВИЛОЯТИГА ЯНГИ ҲОКИМ ТАЙИНЛАНДИ — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/СУРХОНДАРЁ ВИЛОЯТИГА ЯНГИ ҲОКИМ ТАЙИНЛАНДИ\nБугун Халқ депутатлари Сурхондарё вилоят кенгашининг навбатдан ташқари сессияси бўлиб ўтди. Унда Ўзбекистон Республикаси Бош вазири Абдулла Арипов иштирок этди.\nСессияда ташкилий масала кўрилди. Эркинжон Оқбўтаевич Турдимов Самарқанд вилояти ҳокими этиб тайинланганлиги муносабати билан, Сурхондарё вилояти ҳокими вазифасидан озод қилинди. Шу кунга қадар Тошкент вилояти прокурори лавозимида фаолият кўрсатиб келган Баҳодир Бахтиёрович Пўлатов Сурхондарё вилояти ҳокими вазифасини бажарувчи этиб тасдиқланди.\nСессияда сўзга чиққанлар воҳа аҳли янги раҳбар атрофида жипслашиб, кейинги йилларда қўлга киритилган ютуқ ва натижаларни янада юксалтириш, барча соҳа ва тармоқлар бўйича қабул қилинган дастурларни изчил амалга ошириш йўлида астойидил меҳнат қилишини таъкидлашди.\n«Ҳизбут таҳрир»чилар ўз айбларига иқрор бўлишни бошлашди


Нукусда 32 невара, 67 чеваранинг бобоси 94 ёшли уруш фахрийси ҳолидан хабар олинди- Kruz.uz\nНукусда 32 невара, 67 чеваранинг бобоси 94 ёшли уруш фахрийси ҳолидан хабар олинди\n15:11, 23.04.2017 1714 0 Кексаларни эъзозлаш\nНукус шаҳар ҳокимлиги, «Нуроний» жамғармаси вакиллари ва ёшлар «Ойдин йўл» маҳалла фуқаролар йиғинида яшовчи уруш қатнашчиси, 94 ёшли Болтабой ота Сапаровнинг хонадонида бўлишди. Отани ғалабанинг 72 йиллиги билан самимий табриклаб, байрам совғаларини топширишди. Бу ҳақда “Қорақалпоғистон тонги” нашри хабар бермоқда.\nБолтабой Сапаров урушда кўрсатган жасорати учун фахрий ёрлиқ ва медаллар билан тақдирланди. Уруш тугагач, Белорусияда ҳарбий хизматни давом эттирди. 1947 йили ҳарбий хизматдан бўшатилиб, қадрдон қишлоғига қайтиб келди.\nУ кўп йиллар Чимбой туманидаги «Кенес» жамоа хўжалигида ҳисобчи бўлиб ишлади. Турмуш ўртоғи Ўрозгул Болтабоева билан 8 фарзандни тарбиялаб вояга етказди. Нукус шаҳрида қурилиш ва автотранспорт корхоналарида самарали меҳнат қилди. «Меҳнат фахрийси» медали билан тақдирланди.\nҲозирда Болтабой ота 32 невара, 67 чеваранинг ардоғида. 1994 йили у Ўзбекистон Республикаси Президентининг Фармонига кўра «Жасорат», 2015 йили “Иккинчи жаҳон урушидаги ғалабанинг 70 йиллиги” медаллари билан тақдирланди.\nСуратда: Иккинчи жаҳон уруши қатнашчиси Болтабой Сапаров «Ойдин йўл» маҳалла фуқаролар йиғини маслаҳатчиси Амангул Болтаева ва Нукус шаҳридаги 5-сонли умумтаълим мактаби ўқувчилари даврасида.\n21:33, 01.06.2020 160\n13:16, 31.05.2020 277\nбрусчатка Fashion night "Panamilk" АОКА пиёда борди Қорақалпоғистон Республикаси Маданият вазири Бердақ шоир Хожамурат Қайпназаров: А.Рахметуллаев Қорақалпоғистон Республикаси халқ артисти\n14:12, 02.06.2020 264


Мессининг танаси — муваффақият калити! / CHAMPIONAT.asia\n02:10Лига 1. “Лион” йирик ғалабаси билан 32-турни якунлаб берди (+жадвал) 0 02:00Ла Лига. Меҳмонда дуранг ўйнаган “Атлетико” пешқадамликка қайтди (+жадвал) 10 01:50А Серия. “Аталанта” голларга бой баҳсда “Фиорентина”ни мағлуб этди 0 01:30Сон: “Чемпионлар Лигасига йўлланма олиш учун қўлдан келган барча ишни қиламиз” 1 01:00АПЛ. Ляказеттнинг дубли “Арсенал”га сафардаги йирик ғалабани келтирди 6 00:05Olamsport: Ўзбек спортчиларидан кетма-кет Олимпиада лицензиялари, UFC турнири натижалари ва бошқа хабарлар 0 23:40Моуринью антирекорд қайд этди 4 23:10Ла Лига. “Бетис” – “Атлетико”. Фекир, Коке ва Феликс асосий таркибда 9 22:58А Серия. “Рома” – “Болонья” баҳси тақдирини ягона гол ҳал этди 1 22:50Лига 1. Бен Йеддернинг дубли “Монако”га йирик ғалаба келтирди 0 22:35Экстракласса. “Легия” сафарда нурсиз дуранг ўйнади, Яхшибоев эса … 3 22:26АПЛ. "Манчестер Юнайтед" Лондонда "Тоттенхэм"ни иродали ҳисобда мағлуб қилиб, реванш олди 94 22:18АПЛ. “Шеффилд Юнайтед” – “Арсенал”. Асосий таркиблар 2 22:02Бекзод Қодирқулов: "Файсал Траоре тикланиш жараёнида" 1 21:59Даврон Файзиев: "Футбол шахмат ёки шашка эмас" 6\nТеглар : Аргентина Лионель Месси Барселона\nБир стереотип мавжудки: Роналду − бу тинимсиз меҳнат, машғулотлар маҳсули, Месси − иқтидор ва феномен. Бугун биз Мессининг иқтидорига қанчалик тўғри баҳо берилиши, унинг генетикаси ўзига хослиги нимада экани, нима сабаб у бундай югуриши ва тўғри овқатланишга қанчалик эътибор бериши ҳақида гаплашамиз. Куни-кеча Месси жароҳатидан қутилгани ва яқин вақтлар ичида майдонга қайтиши ҳамда "Барселона"га ёрдам бериши мумкинлиги ҳақида хабар берилди.\nПаст бўйи оёқ ҳаракатлари амплитудаси ва тўпни олиб юриш техникасига ҳам таъсир кўрсатган\nЛекин вақтида айнан шу бўйи туфайли унинг фаолияти бошланмай якунига етиши ҳеч гап эмасди (гормонлар билан боғлиқ даволаниш ҳақида барча яхши билади).\nҲозир Леонинг бўйи − 170 см, лекин 11 ёшида у бор йўғи 130 см эди. Оёқлари ва қадам ташлаши ҳам шу бўйига яраша эди. Тенгдошлари билан солиштирганда у ҳудди атайин югурмаётган, ҳотиржам қадам ташлаётгандек эди – 32 ёшда унинг услуби ўзгармади. Оёқлари туфайли ҳаракат амплитудаси ҳам қисқарарди: оёқлари тезроқ одатий ҳолатига қайтади.\nБу Месси тўпни шунчаки олдинга ташлаб, тез югуриш ҳисобига ўтиб кетишига имкон қолдирмайди. Узоқроқ масофага югуришда тўп билан кетаётган Месси оёғи нисбатан узунроқ футболчилар билан беллаша олмайди. Лекин бунинг ўрнига унда бошқа устунлик пайдо бўлди − рақиб учун ноқулай ва тўпни олиб қўйиш имконининг пасайиб кетиши. Лео тўпни фақатгина чап оёғи билан олиб юради (кучсизроқ бўлган ўнг оёқда тўпни тўхтатиш, ўзига бўйсундиришга ортиқча вақт сафрламайди) ва чап оёқда ҳам ўзига хос равишда тўп билан муомалада бўлади.\nОёқ учида берилган енгил зарбадан кейин тўп футболчидан унча узоқлашмайди ва доимо бир хил масофада бўлади. Тўп ва оёқ ўртасидаги қисқа масофа, ҳаракатлар амплитудаси рақибларга қўшимча ноқулайлик туғдиради: ҳимоячи тўпнинг тезлиги, унга ҳаракат қилиш учун қулай фурсатни усталик билан топа олиши ва шунинг баробарида Мессига тегиб, қоида бузмаслиги зарур. Буни ҳатто энг яхшилар ҳам доим уддалай олишмайди.\nТанасининг бундай тузилиши рақибларига урилишига қарамай, мувозанатни йўқотмаслик имконини беради. Шунингдек, у жуда тез ва кескин бурилишларни амалга ошириши ҳам мумкин.\nБундай бурилишларга бой масофани югуриб ўтишни спортчиларда синаб кўришган. Лаборатор ҳолатда испаниялик 100 метрга спринт югуриш бўйича чемпион Анхель Авид Родригес "Қироллик клуби" собиқ футболчиси Криштиану Роналду билан баҳслашган. Улар 25 метрга югуришган, лекин икки хил вазиятда. Тўғри, тўсиқларсиз югуришда Роналду баҳсни бой берди. "Оддий югуришда Криштиануга тўғри биомеханика етишмаяпти, – дея таъкидлади қисқа масофаларга югурувчи собиқ-чемпион Даррен Кэмпбелл. – У учрашув давомида бундай тезкор ҳаракатларни амалга оширмайди. Футболда бундай вазият деярли бўлмайди ва унга эхтиёж ҳам йўқ".\nИккинчи тажриба шарти ўйиндаги ҳолатга анча яқин эди. Масофани беш қисмга бўлишди ва уларнинг ҳар бирида спортчилар деярли 90 градусга айланишлари зарур эди. "Бу машқда одам танасининг тортишиш маркази пасга кетади, – давом этади Кэмпбелл. – Бу машқда тизза, сон ва футболчилар учун муҳим мускуллар ишлайди".\nТабиийки, футболдагинга яқинроқ ҳолатда Роналду рақибидан устунликка эришди: 6,35 Родригесда эса 6,86. Ҳар бир бурилишдан аввал тажрибали Роналду қадамлар кенглигини қисқартиради ва тезликни бироз пасайтиради. Бу эса ўз навбатида масофанинг кейинги қисмига тезроқ киришиш имконини беради. "Формула-1" тилида айтадиган бўлсак, тажрибали учувчи бурилишга қайси тезликда кирса, машина йўлакдан чиқиб кетмай, ўз навбатида тезлигини ҳам иложи борича сақлаб қолишини яхши биладилар.\nЛекин Роналдунинг бўйи − 187 см. Португалиялик бундай натижага эришиш учун йиллар давомида қаттиқ меҳнат қилган. Мессида бу нарса туғма! Унинг ёрдамида аргентиналик беш метр масофада соатига 20 км тезликкача чиқа олади (УЕФА расмий сайтининг 2012 йилдаги маълумоти). Роналдунинг бу борадаги кўрсаткичи – 18 км/с.\nМесси услубида бир камчилик бор − қувватнинг чексиз сарфланиши. Айнан шу сабаб 2014 йил сал қолишига, озгина қолган эди...\nЛекин айнан шу нарса Мессини фаолиятидаги асосий бурилиш нуқтасига олиб келди. Ливерпулдаги табиий фанлар мактаби университети аниқлашича: "Ностандарт ҳаракатлар – орқага ва ён тарафга югуриш, тезланиш, секинлашиш ва йўналишни кескин ўзгартириш – метабол юкламани кучайтиради".\nСоддароқ қилиб айтадиган бўлсак, югуриб кетаётгандаги кескин бурилишлар ва 5-6 метр жойда ҳимоячилар орасидан "рақс тушиб" ўтиб кетишлар, қанотдан узоқроқ масофага югурилган спринтдан кўра кўпроқ куч талаб этади. Бу фикрни "Quarterly Research for Exercise and Sport" нашриётида чоп этилган мақола ҳам тасдиқлайди. "Футбол тўпи билан дриблингнинг соф физиологик қиймати" номли мақолада муаллифлар шундай хулоса чиқаришади: дриблинг кўпроқ қувват сарфланишига олиб келади ва қўшимча юкламали машқ сифатида қабул қилинади. Бундай ҳолатларда қондаги лактат миқдори катта тезликда югургандагидек ҳолатга кўтарилади. Қондаги лактат миқдори мушакларда сут кислотаси тўпланишини англатади – ўша давомли машқлар, оғир машғулотлардан сўнг ҳис қиладиган "оғирлик". Унинг ўсиши чарчоқ ва ишлашнинг пасайиши билан бирга келади. Мессининг фойдалилик даражасида 2014 йилга келиб бироз пасайиш кузатилди.\nЧемпионлар Лигасининг 2013/14 йилги мавсум чорак финал жавоб учрашувидан сўнг (ўшанда "Барселона" "Атлетико"га қарши тўп тепганди), УЕФА сайтининг расмий статистикасида дахшатли бир рақамни кузатиш мумкин эди. Лео бутун ўйин давомида 6,8 км масофани босиб ўтган. Солиштириш учун, дарвозабон Пинтудан бир ярим км кўпроқ холос.\nМесси деярли 27 ёшда эди. Бу унинг "Барселона"даги тўққизинчи мавсуми эди. У йил давомида 25та ва ундан кўп ўйин ўтказган мавсумларни инобатга олсак. катта куч талаб қиладиган "зигзаглар", рақибларнинг оёқларига мунтазам зарбалари, машғулотлардан бош тортиш (Леонинг собиқ жамоадоши Александр Глебнинг айтишича, Месси машғулот вақтида югурмай, секин, ўзини ортиқча қийнамай яёв юрган ва баъзи машқларни ўтказиб юборган) ва тўртта "Олтин тўп"дан кейин бироз бўшашиш аргентиналикнинг спорт формасига таъсир қилмай қолмади.\nЎша вақтдаги инқирознинг яна бир омили − тўғри овқатланиш. 2014 йил 25 сентябрь. "Малага"га қарши ўйин дуранг билан якунланди. Испан газетаси "Libertad Digital" "Барселона" футболчилари "нима еб, нима ичгани" ҳақидаги маълумотни чиқариб юборди. Аниқланишича, ўйиндан сўнг Месси икки ҳисса кўпроқ пишлоқли пицца ва "спрайт" ичган. ОАВ томонидан босим ва Роналдунинг қаторасига иккинчи ғалабасидан кейин Месси тайёргарликка бўлган муносабатини ўзгартирди.\nМесси — ширинлик, ҳамирли овқатлар ва гўшт емайди\nАргентина термасининг собиқ ўйинчиси Мартин Демичелис унга италиялик диетолог Жулиано Позерга мурожаат қилишини айтди. У Мессининг овқатланиш рационини тубдан ўзгартириб юборди: ширин газли ичимликлар тақиқланди. “Шакар — мушаклар учун энг зарарли маҳсулот, — дейди Позер “Mundo Deportivo”га берган интервьюсида. — Инсон ширинликдан қанчалик узоқлашса, шунчалик бақувват бўлади”.\nМессининг диетаси 5та муҳим таркибга асосланган: тоза сув, сифатли зайтун мойи, дон маҳсулотлари, янги мева ва сабзавотлар. Бундан ташқари, Позер ёнғоқ ва дон ейишни тавсия қилди. Асосий шарт: маҳсулотлар органик, яъни зарарли моддалар билан ишлов берилмаган бўлиши керак. “Айнан шунинг учун мен Леога ун маҳсулотларини тақиқладим — сабаби зарарли моддалар қўшилмаган буғдойни топиш жуда қийин”, — тушунтиради Позер.\nШунингдек, гўшт ҳам қаттиқ назорат остига олинди. Азалдан уругвайлик ҳамда аргентиналиклар гўштти жуда севиб истеъмол қиладилар. Ўзингизга маълум, гўштли таомлар бошқа маҳсулотларга қараганда секинроқ ҳазм бўлади ва овқат ҳазм қилиш тизимига салбий таъсир кўрсатади. Позернинг режаси иш берди: Лео 2015 йил 3 кгга озди, тезкорлигини қайтарди ва Роналдудан "Олтин тўп"ни олиб қўйди.\nМашғулотлар: даҳшат югуриш, "планка", сакраш ва чўзилиш\nДиетологдан ташқари, Мессининг “устозлари” қаторида физиотерапевт Марсело Д’Андреа ҳам пайдо бўлди. У анча вақтдан бери Аргентина термасида ишлайди, бироқ тез-тез Барселонага ҳам бориб туради. ДʼАндреа жароҳатдан кейин тезроқ тикланишида Мессига катта ёрдам беради. Айнан у тўғри машғулот қилиш дастурини ўйинчига тузиб берди. Машқларнинг асосий мақсади — юқори темпда югуриш ва ҳаракатчанлик қобилиятини сақлаб қола билиш. Кексалик жараёнини ортга қайтариб бўлмайди, бироқ уни секинлаштириш мумкин: Лео ҳеч қачон мушаклардан ташкил топган “машина” бўлмаган; ортиқча мушаклар чаққонлик ва тезлик мувозанатига салбий таъсир кўрсатиши мумкин – Лукаку бунга ёрқин мисол.\n“Майдондаги тезлик ва чаққонлик учта таркибий қисмга боғлиқ, — дейди “Athletes' Performance” директори Крейг Фридман. У 2006 йилги чемпионатда Германия термаси штабида ишлаган ва жисмоний тайёргарликка масъул шахс бўлган. — Биринчидан, жуда кучли бўлишингиз лозим. Иккинчидан, товон, сон ва кўкрак қафаси энергияга бардош бера олиши керак. Сиз ҳамма нарсани тўғри бажаришингиз даркор: яъни ҳаракатланиш техникасига эга бўлиш шарт”.\nМессининг индивидуал машғулотларини оммадан сир тутишади. Лекин баъзи деталлар барибир "ташқарига чиқиб кетади". Дастур икки кундан иборат: биринчи кун Месси тезлик ва ҳаракатлар тезлиги, иккинчи кун эса чаққонлик ва танасининг ҳаракатланиш тезлиги устида ишлайди.\nБиринчи даврни аргентиналик "планка"дан бошлайди (пресс учун энг яхши машғулот), кейин тиззаларини юқорига кўтариб олдинга сакрайди, кейин сонини иложи борича юқорига кўтариб югуради. Югуриш машқларидан сўнг икки оёқда турган жойида тепага сакрайди. Кичик танаффусдан кейин девор олдидаги машқлар ва 9 метрга қисқа тез югуриш машқлари бўлади.\nИккинчи даврни Лео ён тарафлама "планка"дан бошлайди, кейин тизза ва сон мушакларини қиздиради. Кичик танаффусдан сўнг битта оёқда сакраш машқларини ва тўсиқлар устига сакрашни амалга оширади. Иккинчи кун машқлари тўсиқлар оша югуриш билан (тезликда ва нисбатан секин югурган ҳолатда) якунланади. Месси дастурида бирорта ортиқча машғулот йўқ — у фақатгина керакли машқларни бажаради ва шу билан кифояланади. Прессдаги "олти кубиклар" ёки идеал спортчи қомати уни ташвишга солмайди.\n"Барселона" директори: "Мессининг сўнгги класикони ўтказмаганига умид қиламиз" 3


Рамазон хайити муборак бўлсин!\nЖиззах вилоятида "2022 йилнинг биринчи чорагида аҳолини суюлтирилган газ билан узлуксиз таъминлаш борасида амалга оширилган ишлар" мавзусида Брифинг ташкил этилди.\nНавоий вилоятида фаолият кўрсатаётган охак ишлаб чиқариш цехлари томонидан табиий газдан ноқонуний фойдаланиш ҳолати аниқланди.\n9 май – Хотира ва қадрлаш куни Рамазон хайити муборак бўлсин! Жиззах вилоятида "2022 йилнинг биринчи чорагида аҳолини суюлтирилган газ билан узлуксиз таъминлаш борасида амалга оширилган ишлар" мавзусида Брифинг ташкил этилди. Навоий вилоятида фаолият кўрсатаётган охак ишлаб чиқариш цехлари томонидан табиий газдан ноқонуний фойдаланиш ҳолати аниқланди. Биз коррупцияга қаршимиз! Наврўз байрамингиз муборак бўлсин!


Сергелида 72 ёшли отахон ЙТҲ қурбони бўлди | Qalampir.uz\nСергелида 72 ёшли отахон ЙТҲ қурбони бўлди\n3-саҳифа\t05 Сентябрь 17:37 5222\nТошкент шаҳрининг Сергели туманида Matiz Spark ва Cobalt’га урилиши натижасида Matiz’ни бошқариб келаётган 72 ёшли отахон воқеа жойида вафот этди. Бу ҳақда Тошкент шаҳар Ички ишлар Бош бошқармаси хабар берди.\nВоқеа кеча, 4 сентябрь куни соат 08:20 да Сергели туманидаги Оби Ҳаёт ва Файзли кўчалари кесишмасида содир бўлган.\nAниқланишича, 72 ёшли Matiz автомобили ҳайдовчиси Лелий К. чап томонга бурилиш вақтида кесишма йўлдан ҳаракатланиб келаётган 27 ёшли Ш.М. бошқарувидаги Spark автомобилига йўл бермаганлиги боис йўл-транспорт ҳодисаси юзага келган.\nMatiz автомобили инерция сабабли ҳаракатни давом эттириб, йўл четида тўхтаб турган 39 ёшли Aлексей К. бошқарувидаги Cobalt автомобилига бориб урилган. ЙТҲ натижасида Matiz русумли автомобиль ҳайдовчиси воқеа жойида олган жароҳатлар сабабли вафот этган.\nҲозирда ушбу ҳолат юзасидан тергов олди текширувлари олиб борилмоқда.\n18 Октябрь 12:10 42726\n18 Октябрь 15:38 29283\n18 Октябрь 23:33 25155\n19 Октябрь 11:15 21171\n19 Октябрь 20:43 20343


DataLife Engine > Версия для печати > ИШГА СОЛИНМАГАН ИМКОНИЯТЛАР\nDataLife Engine > Иқтисодиёт > ИШГА СОЛИНМАГАН ИМКОНИЯТЛАР\nИШГА СОЛИНМАГАН ИМКОНИЯТЛАР\n26-07-2017, 09:36. Разместил: Admin\nЭкспорт давлат тараққиёти ва аҳоли турмуш даражасини белгиловчи асосий омиллардан биридир. Шу маънода, мамлакатимиз раҳбарияти томонидан жаҳон бозорида ўз ўрнини топа оладиган рақобатбардош маҳсулотлар ишлаб чиқариш ва халқаро иқтисодий ҳамкорликни кучайтиришга қаратилган кўламли тадбирлар амалга оширилмоқда. Чунончи, экспортчи корхоналарга солиқ ва бошқа тўловлар ҳамда чет элдан замонавий технологиялар, эҳтиёт қисмлар келтириш борасида имтиёзлар яратилаяпти. Зарурий коммуникация ва инфратузилмаларга эга эркин иқтисодий зоналар юзага келтирилиб, инвестиция муҳити қулайлаштирилаётир. Бу эса мамлакатимиз экспорт салоҳиятини юксалтиришга хизмат қилмоқда. Мавзуни Ўзбекистон Республикаси Ташқи савдо вазирлигининг вилоятимиздаги вакили Умид Нишонов билан суҳбатимиз давом эттиради.\n—Вилоятимизнинг экспорт имкониятлари кенгаймоқда, деб айта оламизми?\n— 2016 йилда вилоятимиздаги 36 та корхона экспорт фаолияти билан шуғулланган. Россия, Қозоғистон, Қирғизистон, Туркманистон ва Литва давлатларига 38 миллион АҚШ доллари қийматидаги маҳсулот сотилган. Жорий йилнинг ўтган даврида қарийб 5 миллион АҚШ долларига 9 миллион 278 минг тоннадан ошиқ маҳсулот экспорт қилинди. Чунончи, 23 та саноат корхонаси томонидан гилам, тайёр трикотаж маҳсулотлари, калава ип, электротехника буюмлари, пахта момиғи, олтингугурт ҳамда оҳак ва шиша момиғи каби қурилиш маҳсулотлари хорижга чиқарилмоқда. Соҳада "Roison home white goods”, "Diamond karpet”, "Forish texstil groop”, "Ekoсlimat” каби йирик саноат қувватлари етакчилик қилаётир. Худди шундай 25 та қишлоқ хўжалиги корхоналари томонидан жами 70 минг тонна олма, узум, нок, беҳи, шафтоли, пиёз, карам, булғор қалампири, сабзи, помидор, қовун, ошқовоқ, мош, ловия, нўхат, ковул, музлатилган балиқ каби маҳсулотларни экспорт қилиш чоралари кўрилаяпти. Айтганча, бу йил экспортчи корхоналар сафига яна 18 та саноат қуввати қўшилди. 2017 йилда экспорт кўрсаткичини 63 миллион АҚШ долларига етказишни режалаштирганмиз. Мавжуд имкониятлар ҳамда қилинаётган саъй-ҳаракатлар соҳада сезиларли ўсишдан дарак беради.\n— Ташқи савдо алоқаларини кучайтириш борасида қандай ишлар амалга оширилаяпти?\n— 2017 йилда вилоятнинг экспорт географияси Ҳиндистон, Франция, Жанубий Корея каби давлатлар ҳисобига кенгайди. Шу ўринда қишлоқ хўжалиги маҳсулотларини хорижга сотиш имкониятлари ортаётганлигини таъкидлаш жоиз. Бу йўналишдаги тадбирларда "Агроэкспорт” ташқи савдо компаниясининг вилоят вакиллиги фаол иштирок этаяпти. Жумладан, хориждан ҳамкорлар топиш, шартномалар тузиш, маркетинг ва консалтинг хизмати кўрсатиш борасида деҳқонларнинг яқин кўмакчисига айланган. Вилоятнинг Россия, Қозоғистон ва Қирғизистонда 13 та савдо уйи бўлиб, уларда ҳудудда ишлаб чиқарилган ва етиштирилган барча турдаги маҳсулотлар савдоси ташкил этилаётир. Жорий йил сўнггигача бир қатор давлатларда яна 5 та савдо уйини очиш кўзда тутилмоқда. Бундан ташқари тадбиркорларимизнинг маҳаллий ва халқаро савдо кўргазмаларида иштирок этишини таъминлаяпмиз. Мазкур тадбир халқаро келишувлар ҳамда шартномалар тузилиши учун асос бўлади.\n— Ушбу жабҳада яна қандай ўзгаришлар амалга оширилмоқда, эътибор кучайтирилиши лозим бўлган бошқа йўналишлар ҳам борми?\n— Шу йилнинг тўртинчи чорагида Ғаллаорол туманидаги Қўйтош конидан вольфрам олишга, вилоят марказида эса электр жиҳозлари ишлаб чиқаришга ихтисослашган саноат қувватлари ишга туширилади. Ушбу корхоналарда тайёрланган маҳсулотларни экспортга йўналтириш кўзда тутилаяпти. Зомин, Бахмал, Фориш ва Ғаллаорол туманларидаги сўлим гўшалар, Айдар-Арнасой-Тузкон кўллар тизими, ҳудуддаги қадимий зиёратгоҳ ва қадамжолар хорижлик меҳмонларни янада кўпроқ жалб этиш — экотуризмни ривожлантириш имконини беради. Соҳа кучли реклама ва хизмат кўрсатиш сифатини оширишни тақозо этмоқда. Қишлоқ хўжалиги маҳсулотларини қайта ишловчи, сараловчи ва қадоқловчи корхоналарни ишга тушириш ҳамда ип калавадан кийим-кечак тайёрлаш билан боғлиқ ўнлаб йирик лойиҳаларни ҳаётга татбиқ этиш яқин йиллар режасидан ўрин олган. Булар ҳаммаси экспортдан олинадиган фойда салмоғини оширишга хизмат қилади.\nАлижон АБДУСАТТОРОВ суҳбатлашди.


Афғонистон президенти Ҳамид Карзайнинг Европага сафари давом этмоқда.\n21 апрел 2021, Тошкент вақти: 07:05\nКарзай Европа Иттифоқи ва АҚШни Афғонистонга узоқ муддатли ёрдам кўрсатишни давом эттиришга чақирди. Карзайга кўра, Афғонистон ҳукуматининг ўзи давлат бюджетини маблағ билан таъминлай олиш даражасига етиши учун яна 10 – 15 йил вақт керак бўлади.\nБугун Франциянинг Страсбург шаҳрида Европа парламентида чиқиш қилган Ҳамид Карзай европаликлар ёрдами ва ҳамкорлиги туфайли афғонистонликлар ҳаётини яхшилаётганини маълум қилди. Карзай Афғонистон дунёдаги турмуш даражаси энг паст давлатлардан бири бўлиб қолаётгани, вазиятни яхшилаш учун хорижидан Афғонистонга кўпроқ ёрдам ажратилиши кераклигини урғулади.\nҲамид Карзай НАТО раҳбари Яаап де Хуп Схеффер билан учрашиш учун бугун кечки пайт Брюссел шаҳрига боради.\nАйни пайтда, Ҳамид Карзай ўз ҳукумати эълон қилган амнистия барча афғон жанггариларига таллуқли эканини тасдиқлади. Аммо у “Толибон” ҳаракати раҳбари Мулла Муҳаммад Умар амнистияни қабул қилиши эҳтимолдан холи, деган фикр билдирди.\nМаълумки, 2001 йил 11 сентябрда АҚШга қарши террор ҳужумлари уюштирилганидан кейин Вашингтон расмийлари Мулла Умарни ҳибсга олишга ёрдам берганларга 10 миллион доллар мукофот пули берилишини эълон қилган.


Президент Хайрулла Саъдиевни тақдирлади — Sof.uz\nПрезидент Хайрулла Саъдиевни тақдирлади\n6.12 17:08 1396 Жамият\nАктёр Хайрулла Саъдиев Президент фармони билан «Ўзбекистон Республикасида хизмат кўрсатган ёшлар мураббийси» фахрий унвони билан тақдирланди. Бу ҳақда Маданият вазири Озодбек Назарбеков маълум қилган.\nЎзбекистон халқ артисти Хайрулла Саъдиев 1940 йил 6 декабрда Тошкентда таваллуд топган.\nУ 1963 йил Ўзбекистон давлат театр ва рассомлик санъати институтини тугатган. Ёш томошабинлар театрида Иброҳим Аҳмедов, Афандихон Исмоилов, Воҳид Қодиров каби саҳна усталаридан актёрлик санъати сирларини ўрганган.\nҒафур Ғуломнинг «Шум бола» асари Х.Саъдиевни кенг жамоатчиликка танитди. Шунингдек, актёр қатор филмларда роллар ўйнаган.\n19.01 17:39 2848\nБугун, 19:28 2164\n19.01 14:27 2041\n18.01 21:13 1693\n19.01 11:07 1680\nБугун, 19:28 2164 Жаҳон\nБугун, 18:23 388 Ўзбекистон\nБугун, 17:51 237 Ўзбекистон\nБугун, 17:37 215 Жаҳон\nБугун, 17:13 149 Жамият


Гуллар шаҳрига айланади\nТуркистон шаҳри ҳудудида 10та гулзор барпо этиш тўғрисидаги вилоят ҳокимининг топшириғига кўра аҳоли зич жойлашган марказий кўчалар бўйида гулзор ва хиёбонлар бир неча дам олиш майдончаларини барпо этиш режаланмоқда.\nШу боис, асосий кўчалар бўйида умумий майдони 172,2 гектарни ташкил қиладиган қулай жойлар аниқланди. Шаҳарга кираверишдаги Б. Саттарханов шоҳкўчаси бўйидаги 3 гектар майдондаги канал бўйлари ободонлаштирилиб, автобекат, фаввора, оилавий гулзор барпо этилади. Ҳозирги кунда кўпчиликнинг дам олиш масканига айланган “Рамзлар майдони” ана шу гулзорга уланиб кетади.\nТуркистон вилояти ҳокимининг матбуот хизмати, 2019-04-10, 18:41 186


29 ноябрь, 2021, 10:45\nУ “King of King” турнирида рингга кўтарилади.\n20 декабрь куни Туркиянинг Истанбул шаҳрида К-1 бўйича “King of King” турнири бўлиб ўтди. Ушбу кечада ўзбекистонлик Мурод Аҳмедов ҳам мезбонлар вакили Медени Челикка қарши жанг қилиши керак эди. Бироқ, рақибида ковид аниқланганлиги боис, ушбу жанг қолдирилганди.\nЭнди, юртдошимиз 2022 йил 22 январь куни Озарбайжон вакили Маммад Амралиевга қарши рингга кўтарилади. Ушбу қарама-қаршилик ҳам Истанбул шаҳрида “King of King” турнири доирасида ўтказади. Мазкур жанг -71 кг вазн тоифасида ўтказилади.